text:
I No Gat Rot Olgeta long Kraist bin Wokim Katolik Sios!
Olsem wanem Kraist bin wokim Katolik Sios wantaim olgeta bilip bilong em ol bin abusim wantaim ol
giaman, ol tumbuna stori, ol driman samting bilong Maria ol i kolim we em bin kamap na i go na givim
ol skul long ol, na pasin bilong lotuim piksa bilong giaman god i bin stat wantaim ol tingting bilong man
ol bin wokim long wanpela lain we Maria stap namelman na God i stap wanpela man yu no inap
kamap o save long en? Taim yumi yusim Baibel olsem bipo, yumi ken stat wantaim Pita taim em
toktok, bikos Katolik Sios wanpela maunten bilong ol stori long sait bilong Pita olsem namba wan Pop
bilong ol.
MATYU 16:16-18
16 Na Saimon Pita i bekim na tok, Yu stap dispela Kraist, Pikinini Man bilong God i stap laip.
17 Na Jisas i bekim na tokim em, Blesing i stap long yu, Saimon Ba-jona. Long wanem, bodi na blut i
no bin mekim dispela kamap ples klia long yu, tasol Papa bilong Mi husat i stap long heven.
18 Na Mi tokim yu tu, Long yu stap Pita, na antap long dispela ston bai Mi wokim sios bilong Mi. Na ol
dua bilong banis bilong hel bai i no inap winim pait birua long en.
Ol dispela em i ol samting i no isi insait long ol ves i stap antap, wanpela sumatin bilong Baibel husat i
save lukaut gut, bai em i skelim ol. Taim Pita bin tok, “Yu stap dispela Kraist, Pikinini Man bilong God i
stap laip,” em i wanpela samting Papa bin soim ples klia. Man i toktok husat i tok, “yu stap Pita, na
antap long dispela ston bai Mi wokim sios bilong Mi” em i Bikpela Jisas Kraist. Insait long ol dispela
ves i stap ol tok tru bilong Baibel bilong bipo bipo tru! Yumi ken skelim.
Long taim bilong Adam yet bipo, God bin toksave pastaim long Misaia o Kraist bai kam.
JENESIS 3:15
Na Mi bai putim pasin birua namel long yu na meri, na namel long pikinini kaikai bilong yu na pikinini
kaikai bilong em. Dispela bai bagarapim het bilong yu, na yu bai bagarapim lek bilong em.
God bin toksave pastaim gen long dispela long taim bilong Moses,
LO 18:18
Bai Mi kirapim wanpela profet bilong ol i kam long namel long ol brata bilong ol wankain olsem
yu. Na bai Mi putim ol tok bilong Mi long maus bilong em. Na em bai tokim ol long olgeta samting
Mi givim em strongpela tok long em.
Bilong givim pastaim kaikai bilong tingting long ol man bilong ritim, bai yumi painimaut long dispela
bihain, dispela Profet insait long tok bilong Lo 18:18, we tru tru em i Jisas Kraist, bai Em toktok long ol
tok bilong Papa yet (“ol tok bilong Mi long maus bilong Em”). Taim Kraist bin tok, “antap long dispela
ston bai Mi wokim sios bilong Mi,” em i “Sios bilong God” na i no sios bilong Em yet – i no sios bilong
Kraist olsem ol narapela i lukim.) Em i mas klia olsem Papa Em i dispela Man bilong wokim na i no
Pikinini Man! Nambawan as tingting i olsem. Kraist Em i hap bilong Sios taim Em i stap as ston bilong
em!
Long taim bilong Bikpela Jisas Kraist, ol Ju husat i no bin klia, Bikpela Jisas bin hatim ol long ol i no
klia long sait bilong “ol mak bilong mak bilong ol taim.”
MATYU 16:1-4
1 Ol Farisi tu wantaim ol Sadyusi i kam, na taim ol i traim Em ol i askim Em long Em i ken soim ol
wanpela mak i kam long heven.
2 Em i bekim na tokim ol, Taim em i apinun tru, yupela i tok, Em bai stap gutpela taim. Long wanem,
skai i retpela.
3 Na long moning, Em bai stap taim nogut tude. Long wanem, skai i retpela na ol klaut i kam daun tru.
O yupela ol man bilong tupela maus, yupela i ken kamap klia tru long pes bilong skai. Tasol ating
yupela i no ken kamap klia tru long ol mak bilong ol taim?
4 Lain tumbuna i nogut tru na i pulap long pasin bilong bagarapim marit long pamuk pasin i painim i
bihainim wanpela mak. Na God bai i no inap givim wanpela mak long en, mak bilong profet Jonas
tasol. Na Em i lusim ol, na lusim dispela hap.
Toktok i olsem: Dispela man husat i mekim ol samting i no klia long namel bilong ol Israel, Em i
dispela Kraist o Mesaia?
As tingting bilong ol long askim long wanpela mak, em i olsem ol save olsem, taim Em kam, Mesaia
bai inapim ol tok profet long sait bilong En, tasol bikos ol no save long rait holi, ol no bin inap kisim
save ol i nidim long klia tru long husat tru Em i dispela Kraist! Tasol, i gat liklik lain husat bin yusim
skelim bilong Baibel na kamapim wanpela tingting bilong tok profet long Jisas Em i dispela Kraist. I
bihainim tok profet na skul bilong laip, dispela meri insait long dispela tripela ves, i soim ples klia
skelim bilong en olsem dispela man em bin pesim Em i Kraist.
JON 4:19,25,29
19 Meri i tokim Em, Bikman, mi kisim save long Yu stap wanpela profet.
25 Meri i tokim Em, Mi save long Mesaias i kam, husat ol i kolim Kraist. Taim Em i kam, Em bai tokim
mipela long olgeta samting.
29 Kam, lukim wanpela man, husat i tokim mi long olgeta samting mi mekim bipo. Ating i yes long
dispela em i Kraist?
Tasol i gat ol toktok long sait sait yumi nid long stretim pastaim. Jisas, pikinini man bilong Maria, em i
Kraist, a? Ol dispela toktok i go i kam namel long ol, ol i stap daunbilo, ol i ken helpim yumi long klia
tru long ol toktok bilong ol manmeri taim ol i kirap taim ol i bin lukim Jisas na wanem ol tingting bilong
ol long em – i go yet long dispela tingting olsem Jisas Em i dispela Kraist. Dispela taim, em i Filip
husat Jisas i bin askim long bihainim Em. (Ating i yes long pasin bilong tok strong bilong bihainim
wanpela man em i save kamap planti taim wantaim ol man nating?) Bihain, Filip i tokim Nataniel long
wanem samting ol i bin lukim, i mekim toktok i wankain olsem toktok bilong dispela meri husat i bin
painim Jisas long wanpela wel. Nataniel i traim Jisas.
JON 1:43-49
43 Long de bihain Jisas i gat laik long go insait long Galili, na Em i painim pinis Filip, na tokim em,
Bihainim Mi.
44 Nau Filip em i bilong Betsaida, biktaun bilong Andru na Pita.
45 Filip i painim pinis Nataniel, na tokim em, Mipela i bin painim Em pinis, bilong husat Moses long lo,
na ol profet, i bin rait, Jisas bilong Nasaret, pikinini man bilong Josef.
46 Na Nataniel i tokim em, Ating i ken gat wanpela gutpela samting i ken kam ausait long Nasaret?
Filip i tokim em, Kam na lukim.
47 Jisas i lukim Nataniel i kam long Em, na toktok long sait bilong em, Lukim wanpela man Isrel tru,
insait long husat i no gat gris tingting!
48 Nataniel i tokim em, Yu save long mi long we? Jisas i bekim na tokim em, Bipo long Filip i
singautim yu, taim yu stap aninit long diwai fik, Mi lukim yu.
49 Nataniel i bekim na tokim Em, Rabai, Yu stap Pikinini Man bilong God. Yu stap King bilong Israel.
Dispela em i wanpela taim Jisas i bin soim olsem Em i gat kain save i no stap insait long ol man
nating. Em inap tokaut long pasin bilong ol man husat Em i stap wantaim. Nataniel i bin kirap nogut
long Jisas inap skelim em olsem “i no gat gris tingting” o i stap bel i tru na i no gat giaman. “Wanem
taim yu bin klia long mi?” o “Yumi lukim wanpela narapela pinis, o?” em i soim yet olsem Jisas inap
long lukim ol samting bipo long ol i kamap. Nataniel i bin sindaun aninit long wanpela diwai fik. Filip i
bin singautim em long soim Jisas na Nataniel i bin sanap long go lukim Kraist. Bipo long Nataniel i bin
sanap long go long Jisas, Jisas i bin lukim dispela hap we Nataniel i bin stap long en, na moa long
dispela. Em i bin save long Nataniel i bilong wanem kantri na wanem kain pasin bilong em!
I gat ol wok bilong pruvim olsem Mesaia i kam pinis. Bai Em i kam wantaim ol wok i winim tingting.
MATYU 11:3-6
3 Na tupela i tokim Em, Ating Yu Em husat i mas kam, o mipela i mas painim narapela?
4 Jisas i bekim na tokim tupela, Go na soim Jon gen ol dispela samting, dispela yupela i harim na
lukim.
5 Ol aipas i kisim strong bilong lukluk, na ol lek nogut i wokabaut, ol lepraman i kamap klin, na ol
iapas i harim, ol daiman i kirap bek, na ol rabisman i gat ol man i autim gutnius long ol.
6 Na blesing i stap long em, husat man bel bilong em bai i no inap bagarap long Mi.
Bai Em i kam long tripela (3) narapela narapela hap, olsem Betlehem bilong Judia, Isip na Nasaret. Ol
sapta insait long Maika na Matyu i poinim long ol.
MAIKA 5:2
Tasol yu, Betlehem Efrata, maski yu stap liklik namel long ol tausen bilong Juda, yet ausait long yu
bai em i kam ausait i kam long Mi husat i mas stap hetman bilong Isrel, husat ol wokabaut i go ausait
bilong em em i bin bilong bipo, bilong oltaim oltaim bipo.
MATYU 2:1
Nau taim mama i karim Jisas long Betlehem bilong Judia long ol de bilong king Herot, lukim, i gat ol
saveman i kam long hap is i kam long Jerusalem,
MATYU 2:13-15
13 Na taim ol i go pinis, lukim, ensel bilong Bikpela i kamap ples klia long Josep long wanpela driman,
i spik, Kirap, na kisim dispela yangpela pikinini na mama bilong Em, na ranawe i go long Isip, na yu
stap long dispela hap inap long mi bringim yu tok. Long wanem, Herot bai painim dispela yangpela
Pikinini bilong bagarapim Em olgeta.
14 Taim em i kirap, em i kisim dispela yangpela pikinini na mama bilong Em long nait, na go long Isip.
15 Na ol i stap long dispela hap inap long dai bilong Herot. Inap long em i ken kamap pinis, dispela
long profet i toktok long sait bilong Bikpela, i spik, Ausait long Isip Mi bin singautim Pikinini Man
bilong Mi.
MATYU 2:19-23
19 Tasol taim Herot i dai pinis, lukim, wanpela ensel bilong Bikpela i kamap ples klia long wanpela
driman long Josep long Isip,
20 I spik, Kirap, na kisim dispela yangpela Pikinini na mama bilong Em, na go insait long hap graun
bilong Isrel. Long wanem, ol i dai pinis husat i painim laip bilong dispela yangpela Pikinini.
21 Na em i kirap, na kisim dispela yangpela Pikinini na mama bilong Em, na kam insait long hap
graun bilong Isrel.
22 Tasol taim em i harim long Akeleas i bin bosim kingdom long Judia bilong kisim ples bilong papa
bilong em Herot, em i pret long go long dispela hap. Tasol, taim God i tok lukaut long em long driman,
em i tanim i go long sait i go insait long ol hap bilong Galili.
23 Na em i kam na stap long wanpela biktaun ol i kolim Nasaret. Inap long em i ken kamap pinis,
dispela toktok i kam long ol profet, Ol bai kolim Em wanpela Man Nasaret.
Dispela taim em i taim God i bin makim na ol Ju sapos long klia long en olsem taim bilong kam bilong
Mesaia. Tasol ol i no bin klia.
DANYEL 9:24-26
24 God i makim seventi wik long ol manmeri bilong yu na long biktaun i holi bilong yu, long pinisim
dispela pasin bilong kalapim lo, na long pinisim ol sin, na long mekim pe bilong daunim belhat long ol
sin nogut, na long bringim i kam stretpela pasin i stap oltaim oltaim, na long pasim gut dispela
samting olsem driman na tok profet, na long putim wel long dispela wanpela i Holi olgeta.
25 Olsem na save na save gut, long taim strongpela tok i go ausait long stretim gen na wokim
Jerusalem i go long dispela Mesaia i Hetman bai stap sevenpela wik, na 62 wik. Ol bai wokim rot gen,
na banis tu. Dispela bai kamap yet insait long ol taim i pulap long trabel.
26 Na bihain long 62 wik Mesaia bai dai pinis, tasol i no bilong helpim Em yet. Na ol manmeri bilong
hetman husat bai kam, bai i bagarapim dispela biktaun na ples holi, na pinis bilong dispela bai i kam
olsem wanpela wara tait, na i go long pinis bilong dispela bikpela pait ol bagarap i gat mak long em
bai i stap.
Olgeta histori i redi pinis, i no tingim namba bilong wanpela man na i stap long rait – insait long Baibel
o ausait long em – ol i poinim i go long dispela pikinini man bilong Maria husat i bin stap laip antap
long dispela graun 2,000 yia bipo olsem MESAIA! Jisas Kraist i bin stap insait long taim bilong stap
bilong dispela fopela kingdom, tok profet insait long buk bilong Danyel i toktok long en, em i Kingdom
Rom.
Yumi tanim lukluk i go long dispela taim we wanpela king i bin gat bikpela nid long wanpela man
bilong kamapim ples klia mining bilong driman bilong em – wanpela driman i no narakain tasol, tasol
tu em i toktok long samting nogut bai kamap na king i wari tumas.
Insait long Sapta 2 insait long buk bilong Danyel, king Nebukatnesar i driman long wanpela piksa
wantaim ol hap bilong bodi ol i bin wokim long kain kain samting bilong wokim, olsem (1) het gol, (2)
bros na tupela han, ol i silva, (3) bel na antap bilong tupela lek, ol i bras, na (4) tupela lek i ain
wantaim tupela fut i ain na hap strongpela graun.
DANYEL 2:32-35
32 Het bilong dispela piksa god em i gol i klin tru, na bros na ol han bilong em i silva, na bel na
bikpela hap bilong tupela lek bilong em i bras.
33 Tupela lek bilong em i ain, na tupela fut bilong em i hap ain na hap strongpela graun.
34 Yu bin lukuk i go inap long taim wanpela ston ol i no bin katim long ol han i bin kamaut. Em i bin
paitim strong tupela fut bilong dispela piksa god i ain na strongpela graun, na ston i brukim ol i go long
planti hap.
35 Long dispela taim ain, na strongpela graun, na bras, na silva, na gol ol i bin bruk i go long planti
hap wantaim, na ol i kamap olsem pipia bilong wit i save kamap taim man i paitim wit long plua long
taim bilong biksan. Na win i karim ol i go longwe, inap long i no gat wanpela ples bilong ol. Na dispela
ston husat i bin paitim dispela piksa god, em i bin kamap wanpela bikpela maunten, na pulapim olgeta
hap bilong dispela graun.
Danyel, em i stap kalabus long dispela taim, em i kamapim ples klia mining bilong ol dispela hap
bilong bodi olsem fopela kingdom (ves 37-42). Nebukatnesar, king Babilon, em i dispela het gol. Bros
na ol han i silva, ol i soim olsem bihain long Nebukatnesar, wanpela kingdom i no strong wankain
olsem bilong em yet, bai i kamap. Bel na ol antap bilong lek i bras, ol i poinim i go long wanpela
namba tri kingdom, bai em i bosim olgeta hap bilong dispela graun. Tupela lek ain wantaim tupela fut i
ain na strongpela graun, em i wanpela namba foa kingdom, em i strongpela olsem ain.
DANYEL 2:36-41
36 Dispela driman i olsem, na bai mipela i tokaut long as tingting bilong em long pes bilong king.
37 Yu, O king, em i wanpela king bilong ol king. Long wanem God bilong heven i bin givim long yu
wanpela kingdom, na pawa, na strong, na glori.
38 Na long wanem hap ol pikinini bilong ol man i sindaun i stap, na ol animal bilong ples kunai na ol
pisin bilong heven Em i bin givim olgeta i go long han bilong yu, na Em i bin putim yu i stap hetman
bilong olgeta bilong ol. Yu stap dispela het bilong gol.
39 Na bihain long yu bai narapela kingdom i sanap husat i daunbilo long yu, na narapela namba tri
kingdom i bilong bras, na em bai mekim wok king long olgeta hap bilong dispela graun.
40 Na strong bilong dispela namba foa kingdom bai i stap olsem ain, long wanem olsem ain i save
brukim i go long planti hap na winim olgeta samting. Na olsem ain i save brukim dispela olgeta
samting, em tu bai i brukim i go long planti hap na bagarapim.
41 Na olsem yu bin lukim tupela fut na ol pinga bilong fut, em i hap bilong strongpela graun, na em i
hap bilong ain, dispela kingdom bai i bruk. Tasol insait long em bai i stap strong bilong ain, olsem yu
bin lukim ain i abusim wantaim ol strongpela graun i malumalu liklik.
Tasol tupela fut na ol pinga bilong lek, wanpela hap bilong ol em i retpela graun bilong ol man bilong
wokim sospen na narapela hap em i ain. Dispela i soim olsem bai em i stap wanpela kingdom i bruk –
dispela namba foa kingdom.
DANYEL 2:42
Na olsem ol pinga bilong fut i bin i stap hap bilong ain, na hap bilong strongpela graun, olsem tasol
kingdom bai i gat hap i strong, na hap i bruk.
Dispela namba foa kingdom, tok profet i bin toktok long em pastaim olsem “bai ol i abusim ol yet
wantaim ol pikinini bilong ol man. Tasol bai ol i no pas wanpela wantaim narapela, yes olsem ain i no
ken abusim strongpela graun.” Bilong wanem?
DANYEL 2:43
Na olsem yu bin lukim ain i abusim wantaim ol strongpela graun i malumalu liklik, bai ol i abusim ol
yet wantaim ol pikinini bilong ol man. Tasol bai ol i no pas wanpela wantaim narapela, yes olsem ain i
no ken abusim strongpela graun.
Kingdom bilong Kraist em tu i redi pinis – wanpela bilong brukim olgeta dispela ol kingdom bilong ol
man – wantaim dispela namba foa kingdom.
DANYEL 2:44
Na long ol de bilong ol dispela king bai God bilong heven i sanapim wanpela kingdom, na i no gat
wanpela taim bai em i bagarap. Na kingdom i no inap stap samting bilong ol arapela manmeri, tasol
em bai brukim i go long planti hap na bagarapim olgeta dispela olgeta kingdom, na em bai sanap
oltaim oltaim.
Namba foa kingdom em i Kingdom Rom, olsem piksa bilong dispela kingdom bai i kamap Sios
Katolik! Yumi ken go yet moa.
Insait long Danyel 7 olsem sapot long Danyel 2, Danyel i kisim ol samting olsem driman bilong fopela
animal i kam ausait long solwara, na tu wanpela samting olsem driman bilong “wanpela i olsem
Pikinini Man bilong Man” i kam antap long Bipo Tru bilong Ol De.
Dispela taim ol i lukluk klostu moa long namba foa kingdom. Em i wanpela animal i gat tenpela kom.
Luksave long ol hap tok olsem, “namba foa animal,” “kom i gat ol ai, na wanpela maus i tok long ol
bikpela samting,” “dispela wanpela kom i mekim bikpela pait wantaim ol seint,” na “inap long taim
Bipo Tru bilong ol de i kam.” Olsem na dispela namba foa animal, em i wanpela kingdom, bai em i gat
taim bilong bikpela pawa na glori inap long dispela “Bipo Tru bilong ol de” i pasim em. Dispela em i
Kraist.
DANYEL 7:19-22
19 Long dispela taim mi laik save long ol tok tru long dispela namba foa animal, em i narakain tru long
olgeta arapela. Em i givim pret moa yet, na tit bilong em i stap ain, na ol nil bilong lek bilong em i bras.
Em i kaikai long pinisim, na brukim i go long planti hap, na krungutim strong ol samting i stap yet long
ol lek bilong em.
20 Na long tenpela kom i stap long het bilong em, na long dispela arapela kom i kamap, na long pes
bilong em tripela kom i pundaun, yes dispela kom i gat ol ai, na wanpela maus i tok long ol bikpela
samting, na lukluk bilong em i strong moa long ol poroman bilong em.
21 Mi lukluk, na dispela wanpela kom i mekim bikpela pait wantaim ol seint, na em i wok long winim
ol.
22 I go inap long taim Bipo Tru bilong ol de i kam, na wanpela i givim kot long ol seint bilong dispela
wanpela i Antap olgeta. Na taim bilong ol seint i mas holimpas dispela kingdom i kamp pinis.
Bai em i go yet. Yupela ken wetim na bai yupela kam long save long trupela sios bilong Baibel.
Mi kam long yupela wantaim bel i tru,
Brada Eli
Tok Lukaut: Ol lain bilong tanim tok bilong mipela ol i lukaut na yusim gut tru save bilong ol taim ol i bin tanim dispela blog i go long Tok Pisin. Tasol, ControversyExtraordinary.com i no tok olsem olgeta infomesen ol i bin tanim i no gat asua bikos long sampela ol samting. Taim i gat sampela asua namel long rait i nambawan tru i stap long tok Inglis na rait ol i bin tanim long Tok Pisin, rait i nambawan tru i stap long tok Inglis i winim narapela oltaim.


c: text/html

text:
Lukim, Harim na Kisim Laip Buk 3: Yumi Inap Win Long Strong Bilong GOD
Outline: Joshua, Deborah, Gideon, Samson. 24 sections. It has a picture book to go along with the recording.
Script Number: 420
Language: Tok Pisin: PNG
Theme: Victory; Multiple themes
Audience: General
Style: Monolog
Genre: Bible Stories & Teac
Sophistication: General
Purpose: Teaching
Bible Quotation: Extensive
Status: Publishable
Script Text
Bihain long ol Isrel i lusim wok kalabus long kantri Isip i gatplanti lain ol i birua long ol. Tasol GOD i helpim ol Isrel na ol i winim ol dispela lain birua na bihain ol i go insait long graun bilong ol yet. Orait GOD i laik skulim yumi long dispela ol samting i bin kamap bipo bai yumi ken bilip long Jisas na yumi ken winim birua bilong yumi Seten wantaim ol wokboi bilong em long strong bilong Bikpela. Orait nau yupela ken harim dispela kaset na taim yupela i harim krai i kamap long kaset, orait tanim pes long buk piksa ya.
Piksa 1. Josua wantaim ol Isrel i pait long ol lain Amon
Eksodas 17:8-13
Long taim ol dispela samting i kamap ol Isrel i no gat graun bilong ol yet. Ol i raun tasol long bikpela ples drai long hap sait bilong kantri nau yumi kolim Isrel. Moses i stap lida bilong ol na em i bin makim wanpela yangpela man nem bilong en Josua bilong i stap kepten bilong ol ami bilong Isrel. Wanpela taim ol lain Amalek i kam kirapim pait long ol Isrel. Orait na Moses i tokim Josua olsem, "Yu wantaim ol soldia i go pait long ol Amalek. Tasol mi yet bai mi sanap antap long wanpela liklik maunten hia na bai mi holim stik GOD i givim mi long han bilong mi." Orait taim Moses i beten na holim dispela stik bilong GOD antap Josua wantaim ol Isrel i winim ol Amalek. Tasol bihain han bilong Moses i les na em i larim stik bilong GOD i go daun ol Amalek i winim ol Isrel. Olsem na tupela man i holim han bilong Moses i stap antap inap long apinum tru na GOD i helpim ol Isrel na ol i winim tru ol Amalek.
Piksa 2. Ol man i go lukstil long kantri Kenan
Namba 13:1-33
God i bin promis long givim graun bilong Kenan long ol Isrel. Olsem na Moses i salem 12pela man i go lukstil long dispela graun em i wanem kain graun na wanem ol lain i stap long en. Ol dispela man i raun long Kenan inap 40 de na ol i kam bek long Moses na ol i stori long ol samting ol lukim pinis. Josua wantaim Kelep i autim gutpela tok long Kenan. Ol i tok olsem, "Graun bilong dispela kantri i gutpela tumas na i gat planti gris na bai kaikai i kamap gutpela. Lukim sampela pikinini wain bilong Kenan ya. Ol strongpela lain manmeri i stap long en, tasol maski wari na pret long ol. Sapos Bikpela i amamas long yumi, orait em bai i bringim yumi i go insait long dispela ples."
Tasol ol tenpela man i bin go wantaim tupela i no mekim gutpela tok olsem, "Ol Kenan ya ol i draipela man na longpela bun tumas na mipela i olsem anis nating." Ol tenpela man ya i pret na i tokaut. Na ol i mekim bel bilong ol Isrel i kirap nogut tru na ol hariap long lusim graun Kenan. As bilong dispela i olsem. Ol i no bilip long GOD. Ol i pret tasol. Olsem na GOD i salim ol i go bek long ples drai. Ol i raun long ples drai inap long 40 yia na bihain GOD i larim ol i go long Kenan na kisim bilong ol yet. Tasol ol dispela manmeri i no bilip long GOD Em inap long helpim ol naoli dai long ples drai. Ol pikinini bilong ol tasol i go kisim dispela graun Kenan.
Piksa 3. Ol Isrel i brukim wara Jordan
Josua 3:1-17
Moses i dai pinis na bihain Josua i kamap namba wan hetman bilong olgeta Isrel. Orait na GOD i tokim Josua olsem, "Yu wantaim ol manmeri bilong yu i mas redi long brukim wara Jodan na go long dispela graun mi laik givim yupela." Na GOD i tok save long Josua long olgeta samting em i mas mekim. Ol pris bilong Isrel i gat wanpela bokis na GOD i kolim, Bokis Kontrak bilong Bikpela. Insait long dispela bokis i gat tupela hap ston GOD i bin raitim ol lo bilong GOD long en. Orait na GOD i tokim ol pris long karim dispela bokis i go na sanap long arere long wara. Wara Jodan i tait tasol taim ol pris i sanap long wara em i no ran moa em i drai na graun i kamap long ples klia. Orait na ol pris go sanap namel long graun i drai na olgeta manmeri i brukim wara na i go kamap long hapsait.
Piksa 4. Ol banis bilong taun Jeriko i bruk na i pindaun
Josua 5:13 - 7:1
Ol manmeri bilong Isrel ol i wokim kem bilong ol klostu long taun Jeriko long kantri Kenan. Ol i bung i stap na GOD i tokim Josua olsem, "Nau mi putim Jeriko long han bilong yu. Olsem na yupela mas i kirap na wokabaut i go raunim dispela taun. Olgeta soldia i mas raunim taun wanpela taim long ol wanpela de. Na yu mas mekim olsem inap long sikispela de. Sevenpela pris i mas wokabaut i go pas na holim biugel na winim na ol Livai i mas karim Bokis Kontrak i kam bihain long ol pris. Tasol long de namba seven yupela mas raunim taun inap sevenpela taim na ol pris i mas winim biugel oltaim. Raun pinis orait olgeta manmeri i mas singaut bikmaus tru na wantu banis bilong taun bai i bruk na pundaun. Orait na olgeta manmeri i mas go stret insait long taun." Orait Josua wantaim ol manmeri i bihainim tok bilong GOD. Ol banis bilong Jeriko i pundaun na ol Isrel i pait na winim ol Jeriko na kisim dispela taun. Pastaim GOD i tokim ol olsem, "Yupela no ken kisim wanpela samting bilong yupela yet." Tasol wanpela man, nem bilong en Eken i sakim tok bilong GOD.
Piksa 5. Ol Isrel i ranawe long ol Ai
Josua 7:1-12
Ai em i wanpela taun bilong ol birua na i stap klostu liklik long Jeriko. Josua i gat wok long kisim dispela taun tu. Tasol pastaim em i salim sampela man i go lukstil long dispela ples. Ol i kam bek na i tok, "I no bikpela taun na i no gat planti manmeri i stap long en. Olsem na maski salim olgeta soldia i go. Salim sampela tasol. Yumi no gat hatwok long winim ol." Orait Josua i harim tok na em i salim liklik lain soldia tasol. Tasol ol Ai i pait strong na winim ol Isrel na ol Isrel i ranawe. Ol i kam bek pinis orait Josua i harim tok bilong ol na em i belhevi tru. Em i pundaun pes i go long graun long ai bilong GOD. Tasol GOD i tok, "Ol Isrel i mekim pasin nogut pinis. Ol i stilim samting mi tambuim na ol i tok giaman wantaim. Olsem na ol i no gat strong bilong winim ol birua."
Piksa 6. Ekan i gat bikpela asua na em i dai
Josua 7:14-2
Bihain GOD i tokim Josua long dispela samting. Na Josua i bungim ol Isrel long wanpela hap. Ol i bung long ai bilong GOD. Na GOD i soim ol stret em Eken tasol i bin mekim dispela rong na i mekim sin long GOD yet. GOD i makim Eken pinis. Orait Joshua i tokim em olsem, "Yu autim rong bilong yu." Orait Eken i tok, "Tru tumas mi mekim pasin nogut long Bikpela. Taim mi stap long Jeriko mi lukim wanpela naispela klos na hap silva na gol na mi kisim dispela olgeta samting."
Sampela man i go painim dispela long haus sel bilong Eken. Em i bin wokim hul insait long haus sel na haitim long graun tasol. Orait ol i kilim i dai Eken wantain ol famili bilong en olsem GOD i tok. Orait na GOD i no moa kros long Isrel na em i tokim ol olsem, "Yu mas kisim olgeta soldia i go na pait long Ai. Yu no ken pret long wanem Mi bai larim yupela i kisim dispela taun." Orait ol i harim tok na i go pait long Ai na ol i winim tru ol dispela lain na ol i kisim taun.
Piksa 7. San wantaim mun i sanap long wanpela hap tasol
Josua 10:1-14
Ol manmeri nogut bilong Kenan i harim tok long ol samting i kamap na ol i pret moa yet long ol Isrel. Tasol faivpela lain bilong ol i kam bilong pait long Isrel. GOD i tokim Joshua olsem, "Maski pret long ol. Yupela i go pait tasol." Orait Joshua wantaim ol ami bilong Isrel i go pait long ol dispela lain birua na ol birua i pret tumas na ol i ranawe i go. Na long dispela taim GOD i mekim ol draipela ais i lusim klaut antap na pundaun long ol dispela birua na planti man i dai. Ol i stat long pait long moningtaim tru na ol i pait i go i go inap long apinun. Orait Joshua i bilip long GOD na i tok, "San na mun yutupela i sanap na i no ken suruk i go." Orait GOD yet i mekim san na mun i stap long wanpela hap long skai i go inap ol Isrel i mekim save tru long birua. Sori tru i no gat narapela de i wankain olsem dispela de. GOD i helpim ol Isrel i winim tru ol dispela lain nogut bilong Kenan.
Piksa 8. Josua i skulim ol Isrel
Josua 23:1 - 24:31
Bihain ol Isrel i winim olgeta lain bilong Kenan na kisim graun bilong ol. Na nau dispela graun i kamap kantri Isrel olsem GOD i bin tok promis. Taim Joshua i lapun pinis em i singautim olgeta Isrel i kam bung wantaim. Em i autim planti tok long ol bilong kirapim ol long bihainim GOD. Em i tokim ol olsem, "Yupela mas i stap strong na lukaut gut bai yupela i bihainim olgeta tok i stap long buk bilong GOD. Sapos yupela i givim beksait long GOD na bihainim ol god giaman i stap long dispela graun GOD i bin givim yupela, orait bai yupela i lus tru. Nau long tude tasol yupela i mas makim husat yupela i laik bihainim."
Harim gut. GOD i bihainim tru olgeta tok Em i autim long Isrel na long Josua. Em i givim dispela graun Kenan long ol. Na tu Em i winim birua bilong yumi Seten. Bikpela Jisas i bin winim em tru long diwai kros long taim Em i dai. Jisas Em i Bikpela bilong yumi na Em i tok yumi mas tanim bel na bilip long Em na bihainim tok bilong Em. Orait nau long tude yumi mas makim husat yumi laik tru long bihainim. Yumi bihainim Jisas na bai yumi stap wantaim em oltaim oltaim. Sapos nogat, yumi bihainim Seten na bai yumi lus tru long ples nogut Hel.
Piksa 9. Debora i kamap olsem mausmeri bilong GOD
Ol Hetman 4:1-9
Bihain long Josua i dai ol Isrel i givim beksait long GOD na ol i lotu long ol god giaman bilong Kenan. Olsem na ol Kenan i bosim Isrel na ol i no mekim gutpela pasin long ol. Long dispela taim wanpela meri, nem bilong en Debora i stap lida bilong Isrel Ol manmeri i go long em bilong kisim gutpela tingting long ol samting ol i laik mekim na bilong stretim hevi bilong ol. Oltaim em tokim ol olsem, ol i mas i kambek long GOD. Wanpela taim em i singautim namba wan ofisa bilong ami bilong Isrel i kam long em na i tokim em olsem, "Yu mas kisim 10,000 (ten tausen) soldia i go long mauten Tabor. Long dispela taim bai Sisera wantaim ol ami bilong Kenan bai i kam pait long yupela. Tasol GOD bai helpim yupela na yupela bai i winim em." Tasol namba wan ofisa, Barak, em i pret na em i tokim Debora olsem, "Sapos yu no i go wantaim me bai mi stap long ples tasol." Orait Debora i tok, "Mi ken i go wantaim yu, tasol GOD bai i larim wanpela meri i winim em. Yu no inap na bai yu no ken kisim biknem long dispela samting."
Piksa 10. GOD i helpim Isrel i winim Sisera
Ol Hetman 4:10-16
Debora wantaim Barak na ami bilong Isrel i go long maunten Tabor na Sisera wantaim ol soldia bilong Kenan i go bungim ol bilong pait long ol. Sisera i gat 300 karis bilong pait tasol Isrel i gat bainet tasol i stap. Ol Kenan i kam long ples daun bilong bikpela wara klostu long maunten Tabor. Tasol karis bilong ol i no inap ran long graun nogut namel long ol maunten. Orait kam yet na GOD i mekim draipela ren i kam daun na wara i tait na kisim sampela karis na karim i go. Orait na tupela lain soldia i bung na pait na Isrel i winim tru ol Kenan na pinisim olgeta man. Sisera wanpela tasol i abrusim bagarap na em ranawe long lek tasol.
Piksa 11. Jael i kilim Sisera i dai
Ol Hetman 4:17-23
Sisera i ranawe i go long haus sel bilong wanpela meri, nem bilong en Jael. Em i kamap pinis na Jael i tokim em, "Yu kam insait, yu no ken pret." Jael i no meri bilong Isrel. Olsem na Sisera i go insait long haus sel bilong hait long ol Isrel. Jael i givim susu long Sisera na em i dring. Na Jael i givim wanpela blanket long Sisera na em i karamapim skin bilong em na i slip long graun. Em i slip pinis orait Jael i kisim wanpela nil diwai ol i save pasim baklain bilong haus sel long en na i kisim hama na i wokabaut isi isi i go klostu long Sisera taim em i slip. Orait na em paitim dispela nil diwai i go insait long het bilong Sisera na i go insait long graun na Sisera i dai pinis. Bihain liklik Barak wantaim ol soldia i kam painim Sisera. Jael i lukim em na singautim em i kam long haus sel bilong em na i tokim em olsem, "Yu kam. Mi laik soim yu dispela man nau yu wok long painim. Em i dai i stap." Orait na em i soim Barak olsem, Sisera i slip i stap long graun na nil diwai i pasim het bilong em long graun.
Piksa 12. Ol Isrel i amamas long GOD i helpim ol long winim ol Kenan
Ol Hetman 5:1-31
GOD wanpela tasol i bin givim dispela strong long ol Isrel na ol i winim ol Kenan. Olsem na Debora tupela Barak i singim wanpela song bilong tenkyu long GOD long dispela samting. Olgeta Isrel tu i amamas wantaim tupela. Na tu ol i ting long Debora i gutpela lida tru na ol i amamas long em tu. Em i olsem mama tru bilong ol. Na ol i tingim Jael i no pret long dispela birua, na ol i litimapim nem bilong em tu. GOD i bin yusim dispela tupela meri bilong helpim ol Isrel na ol i no bagarap long han bilong ol birua. Tupela meri i no gat bikpela strong tasol GOD i wok long han bilong tupela na tupela i daunim dispela strongpela man.
Orait tingim dispela. GOD i salim Bikpela Jisas i kam bilong kisim bek yumi long han bilong Seten. Orait na ol man nogut i kilim i dai Jisas. Long wanem, ol i ting Em i no gat strong. Tasol GOD i kirapim Jisas long matmat. Olsem na long i dai bilong Em na kirap bek bilong Em, Em i winim Seten. Nau yumi olgeta wanwan i mas tanim bel na bilip tru long Jisas na bai GOD i givim yumi laip i stap gut oltaim oltaim. Olsem na yumi bilipman na meri yumi ken amamas na singim ol song na lotu tru long GOD. Em dispela wanpela GOD tasol i bin kirapim Jisas long matmat.
Tok Save
Seten i no laikim ol manmeri i bihainim rot bilong Jisas na i go long GOD. Olsem na em i save pait long ol. Tasol GOD i soim yumi pinis long we yumi inap winim Seten. Yumi mas putim yau gut long ol dispela stori bilong Baibel na bai yumi save rot bilong mekim olsem.
Piksa 13. Ensel bilong GOD i kam long Gidion
Ol Hetman 6:1-24
Ol manmeri bilong Isrel i sakim tok bilong GOD na ol mekim planti pasin nogut. Olsem na GOD i larim ol Midian i bosim ol inap sevenpela yia. Orait na ol Midian i kam bagarapim ol gaden kaikai bilong ol Isrel. Ol i mekim olsem na ol Isrel i singaut long GOD bai helpim ol. Orait wanpela taim wanpela man nem bilong em Gidion i wok long paitim wit bilong rausim pipia long en. Na em i wok hait long wanem em i no laik ol Midian i lukim em. Em i wok i stap na wantu wanpela ensel bilong GOD i kamap ples klia. Em i tokim Gidion olsem, "Yu kirap i go na kisim bek ol Isrel long han bilong ol Midian."
Tasol Gidion i tok, "Olsem wanem na mi inap helpim ol Isrel? Mi man nating tasol." Tasol GOD i tokim em olsem, "Maski, mi bai stap wantaim yu." Gidion i harim dispela tok pinis orait em i laik givim sampela kaikai long ensel. Tasol ensel i tok em i mas mekim ofa long dispela kaikai long GOD tasol. Na ensel i holim wanpela stik na i putim arere bilong stik long kaikai na wantu kaikai i paia. Ensel i go pinis na Gidion i no lukim em moa. Orait nau Gidion i save tru GOD yet i bin givim dispela tok long em.
Piksa 14. Gidion i bagarapim ol god giaman
Ol Hetman 6:25-32
Ol lain famili bilong Gidion i save lotuim Bal wantaim Asera, tupela god giaman bilong ol Kenan. Tasol GOD i tokim Gidion olsem, "Yu go brukim alta bilong Bal papa bilong yu i bin wokim na katim dispela pos bilong Asera i stap klostu long en. Mekim pinis, orait yu mas wokim wanpela alta bilong Mi long ples bilong en." Gidion em i pret long ol pipel tasol em i bihainim tok bilong GOD na em i bagarapim ol giaman god. Bihain ol manmeri i kisim save em Gidion tasol i bin bagarapim ol god giaman na ol i laik kilim Gidion i dai. Tasol papa bilong em i save long dispela samting Gidion i bin mekim na tu em i kilim em i dai.
Ol wantok yupela i harim. GOD i antap tru na i winim olgeta god giaman, maski ol i wokim long diwai o long ston. Long ai bilong GOD ol i samting nating. Na tu ol masalai samting i no gat bikpela strong olsem GOD na yumi no ken pret long ol. Yumi mas pret long GOD tasol na aninit long em.
Piksa 15. Ol soldia bilong Gidion i dringim wara
Ol Hetman 7:1-7
Ol Midian i bung wantaim bilong pait long ol Isrel. Na Gidion i bungim bikpela lain man bilong Isrel bilong pait long ol Midian. Em i gat samting olsem 10,000 man. Orait na GOD i tokim Gidion olsem, "Yu gat planti tumas soldia. Sapos sampela man i pret na i guria, orait ol i ken i go bek long ples." Bikpela lain man i pret na ol i go bek na GOD i tokim Gidion gen olsem, "Nau tu yu gat planti tumas soldia. Kisim olgeta i go long wara na bai mi skelim ol long dispela hap." Gidion i harim tok bilong GOD na em i kisim ol i go long wara bilong ol i ken dring. Planti man i brukim skru na dring wankain olsem dok. Na 300 man tasol kisim wara long han na dring. Orait na GOD i tok, "Yu lukim dispela 300 man. Long han bilong ol tasol bai mi winim tru ol Midian na yu bai pinisim ol."
Piksa 16. Ol soldia bilong Gidion i raunim kem bilong ol Midian
Ol Hetman 7:16-25
Ami bilong Midian i bikpela moa na ol soldia i bung i stap long ples daun bilong wanpela wara na ol i wokim kem bilong ol. Lain soldia bilong ol i no pilai. Em i moa yet na ol i gat planti kamel tru. Tasol lain ami bilong Gidion i no bikpela. Em i gat 300 man tasol na GOD i tokim em long samting em i mas mekin. GOD i tokim em pinis, orait Gidion i givim tripela samting long ol soldia bilong em. Em i givim ol wanpela biugel. Na em i givim ol wanpela stik i gat blut bilong diwai long en bilong laitim olsem bombom. Na tu ol i holim wanpela sospen bilong pulimapim wara. Ol i wet i stap long biknait tru na ol i raunim kem bilong ol Midian. Ol i redi pinis, orait ol i singaut bikmaus na winim biugel na brukim sospen. Na ol i singaut olsem, "Wanpela bainet bilong Bikpela na wanpela bilong Gidion." Ol Midian i harim dispela na lukim lait bilong ol wanwan man na ol i kirap nogut tru. Tingting bilong ol i paul pinis na ol i wok long pait long ol yet na kilim ol yet i dai. Ol soldia bilong Gidion i kam pait tu na ol Midian i ranawe i go na lusim kem bilong ol. Orait na ol Isrel i winim tru long ol Midian.
Ol bratasusa harim, maski yumi nogat strong na yumi no planti, olsem lain ami bilong Gidion. GOD i ken strongim yumi na yumi inap winim Seten, dispela birua bilong yumi.
Piksa 17. Samson i kilim wanpela laion i dai
Ol Hetman 13:1 - 14:19
Gidion i dai pinis na bihain ol manmeri bilong Isrel i givim beksait long Bikpela gen. Olsem na GOD i larim ol Filistia i mekim save long ol. Ol i mekim olsem long taim liklik na GOD i kirapim wanpela bikman long Isrel na i givim strong long em bilong helpim ol wantok bilong en. Nem bilong dispela man em Samson. Spirit bilong GOD i givim bikpela strong long em. Tasol pastaim Samson i no yusim dispela strong bilong kisim bek ol Isrel long han bilong ol Filistia. Em i mekim ol samting bilong helpim em yet tasol. Na em i sakim tok bilong GOD. Wanpela taim Samson i lukim wanpela meri Filistia na em i laikim dispela meri na i tokim papa olsem, "Yu baim dispela meri long mi. Lukluk bilong em i naispela tru na mi laikim em." Bihain Samson i wokabaut i go long rot na i laik i go long haus bilong dispela meri na wanpela laion i kalap bilong kilim em i dai. Tasol Samson i gat bikpela strong tumas na em i kilim laion long han bilong em tasol. Bihain Samson i maritim dispela meri Filistia, tasol meri ya i no stap gut wantaim em na i mekim nabaut. Orait na Samson i belhat moa yet na em i kilim i dai 30 man bilong Filistia.
Piksa 18. Samson wantaim ol wel dok i pia
Ol Hetman 15:1-17
Bihain Samson i go bek long kantri Filistia bilong kisim meri bilong em. Tasol papa bilong meri i bin givim em long narapela man na Samson i no kisim em. Olsem na Samson i tok, "Nau bai me bekim stret ol dispela Filistia." Orait em i kisim 300 wel dok long bus na em i pasim tu tu tel bilong ol. Orait na em i pasim bombom i lait long tel bilong ol na larim ol ran i go namel long ol gaden wit bilong ol Filistia. Olgeta wit i paia na paia i kukim tru olgeta wit bilong ol. Ol Filistia i no laik tru long Samson na ol i trai long kilim em i dai, tasol ol i no inap. Olsem na Samson i kisim wanpela bun bilong maus bilong donki na i go pait long ol Filistia na kilim i dai 1000 man.
Piksa 19. Ol Filistia i katim gras bilong Samson
Ol Hetman 16:4-22
Samson i no bin katim gras bilong en. Dispela longpela gras bilong em i olsem makim wanpela man i bilong GOD olgeta. GOD tasol i bin mekim em i kamap strong moa. Tasol tarangu em i wok long sakim tok bilong GOD yet. Nau em i laikim narapela meri Filistia na i go slip wantaim em. Nem bilong dispela meri em Dilaila. Samson i stap wantaim em na Dilaila i wok long askim em long as bilong strong bilong em. Em i traim i go i go na bihain Samson i tok save long em. Samson i tok olsem, "Ol i givim mi long GOD na dispela longpela gras em i mak bilong dispela. Sapos ol i katim gras bilong mi orait strong bilong mi bai i go pinis." Long wanpela nait Samson i slip na Dilaila i singautim ol Filistia i kam na ol i katim gras bilong em. Orait na GOD i lusim em na em i no gat strong moa. Na ol dispela Filistia i holimpas Samson na kalabusim em. Ol i rausim tupela ai bilong em. Ol i larim em i stap long haus kalabus na bihain gras bilong em i kamap longpela gen.
Piksa 20. Samson i bagarapim bikpela haus bilong ol Filistia
Ol Hetman 16:23-31
Samson i stap yet long kalabus na gras bilong em i longpela gen. Orait na wanpela taim ol Filistia i makim wanpela bikpela de bilong mekim ofa long god giaman bilong ol. Na long dispela de ol i kisim aipas Samson i kam na sanapim em namel long dispela haus. Ol i wok long lap na tok bilas long em. Samson i sanap i stap na em i beten long GOD olsem, "GOD, plis, yu mas strongim mi nau long dispela las taim ya." Dispela haus i gat tupela draipela pos ston i stap namel na i strongim het bilong haus. Samson i putim sol bilong em long tupela na em subim strong moa. Tupela pos i pundaun na haus i bruk antap long bikpela lain manmeri i stap insait. Ol lida bilong Filistia na Samson wantaim ol i dai pinis.
GOD i larim Samson i winim ol Filistia, tasol em tu i dai pinis. Pasin bilong yumi olgeta i stret long ai bilong GOD na yumi tu inap i dai long pasin nogut bilong yumi. Tasol GOD i marimari long yumi na em i salim Jisas i kam. Em yet i bin dai na kirap bek bilong givim laip tru long yumi na helpim yumi winim pasin nogut. Olsem na yumi mas tanim bel na bilip long GOD na larim Em i bosim laip bilong yumi oltaim.
Piksa 21. Jisas i rausim sampela spirit nogut long wanpela man
Luk 8:26-39
Planti handret yia i go pinis bihain long Gidion na Samson i go pinis na Jisas i kamap long kantri Isrel. Em i mekim wok bilong GOD long dispela kantri. Wanpela de em i wokabaut i go na em i bungim wanpela man i gat planti spirit nogut i bosim em. Dispela man i pundaun klostu long lek bilong Jisas na i tok olsem, "Jisas Pikinini bilong GOD Antap Tru, yu laik mekim wanem long mi?" Ol dispela spirit nogut i mekim dispela toktok long maus bilong dispela man na ol i save long Jisas em i Pikinini bilong GOD. Orait na Jisas i tok strong long ol spirit nogut i mas lusim dispela man. Orait ol i lusim em na ol i go insait long wanpela lain pik i stap klostu. Ol pik i kamap longlong na ol i ran i go daun long ples nogut na ol i pundaun long raunwara na ol i dring wara na i dai. Ol manmeri i save nau Jisas i gat bikpela strong bilong daunim Seten wantaim ol wokboi bilong em na ol spirit nogut na ol masalai samting. Ol i mas bihainim tok bilong em.
Piksa 22. Jisas i rausim ol bisnisman long tempel
Luk 19:45-48
Wanpela taim Jisas i go long haus bilong GOD long Jerusalem na em i lukim planti bisnisman i stap insait long banis bilong em. Ol i salim ol bulmakau na sipsip samting bilong ofa. Tasol ol i pulim bikpela mani long ol manmeri i laik mekim ofa na kisim planti winmani. Ol i no mekim stretpela pasin, olsem na Jisas i no amamas long ol. Em i tokim ol olsem, "Kisim ol dispela samting i go. Haus bilong Papa bilong mi, em i haus bilong beten, tasol yupela mekim i kamap olsem haus bilong ol stilman." Em i tok pinis, orait Em i rausim dispela ol man nogut na Em i go na kapsaitim ol tebol na lusim ol animal na pisin na ol i go nabaut. Jisas i no man nating. Em i Pikinini Man bilong GOD yet, olsem na Em i gat bikpela namba bilong rausim ol man nogut long haus bilong GOD. Tasol sampela Juda i kros nogut long Em na ol i tok, "Yu mas soim mipela long yu gat namba bilong mekim dispela pasin."
Piksa 23. Jisas i dai na i kirap bek long matmat na i stap laip olt
Matyu 28:16-20
Ol Juda i kilim Jisas i dai. Ol i strong long namba wan gavman na em i nilim Jisas long diwai kros. Jisas i dai pinis na ol i planim Em long matmat. Tasol Em i no sting. Em i stap tupela de tasol na long de namba tri Em i kirap bek. GOD i givim Jisas bikpela strong bilong winim dai. Olsem na Em i no inap i dai gen. Ol planti manmeri i lukim Em bihain long Em i kirap bek na ol i save long Jisas Em i Pikinini tru bilong GOD. Taim Jisas i laik i go long Heven, Em i tokim ol disaipel bilong Em olsem, "GOD i givim olgeta strong long mi long Heven na long graun. Olsem na yupela mas i go long olgeta lain manmeri na mekim ol i kamap disaipel bilong mi. Na yupela mas baptaisim ol na lainim ol long bihainim olgeta samting Mi tokim yupela pinis long mekim. Olsem na bai mi stap wantaim yupela oltaim inap dispela taim i pinis." Jisas i winim pinis Seten na pasin nogut na dai. Em i save givim laip bilong GOD yet long olgeta manmeri i tanim bel na bilip long Em. Na Em i laikim yumi manmeri i bilip pinis bai yumi bihainim Em oltaim. Na tu Em i laik yumi autim dispela gutnius bilong Em long olgeta manmeri.
Piksa 24. Yumi Kristen i stap soldia bilong GOD
Efesas 6:10-18
Jisas i winim Seten pinis na nau em i givim strong long yumi Kristen bilong winim em tu. Tasol yumi no pait wantaim ol man bilong graun. Nogat. Yumi pait long ol spirit nogut na ol masalai na tambaran samting. Ol i laik daunim bilip bilong yumi na mekim yumi ananit long ol gen. Olsem na yumi mas sanap strong long bilip na sakim Seten wantaim ol dispela wokboi bilong en. Yumi mas sanap strong olsem soldia bilong Krais na yumi oltaim i stap redi long pait bilong holim bilip. Orait pastaim yumi mas mekim tok tru oltaim. Tok tru i mas banisim yumi olsem let i pasim trausis. Na tu yumi mas givim bel bilong yumi long ol arapela manmeri na mekim stretpela pasin. Dispela i olsem siot kapa i banisim bros bilong yumi. Olsem na Seten i no ken putim laik nogut long bel bilong yumi. Na yumi mas autim gutnius bilong ol i ken kamap wanbel wantaim GOD. Dispela i olsem su yumi putim long lek. Sapos yumi mekim olsem bai yumi no ken bihainim rot bilong Seten. Na yumi mas bilip strong long GOD bai Em i lukautim yumi. Dispela bilip i olsem hap plang i banisim yumi na Seten i no ken sutim yumi long pasin giaman bilong en. Jisas i kisim bek yumi pinis na yumi no ken kisim pe bilong pasin nogut. Dispela i olsem hat kapa i banisim het bilong yumi. Nau yumi kisim laip i stap gut oltaim oltaim na yumi no ken lus. Tok bilong GOD long Baibel em i olsem bainet bilong yumi. Olsem na yumi mas yusim dispela bainet bilong daunim tok giaman bilong Seten. Na tu yumi mas beten oltaim na bihainim tok bilong GOD. Sapos yumi kisim dispela olgeta pasin olsem klospait bilong yumi, orait yumi no ken lus long dispela pait. Yumi ken winim Seten wantaim ol wokboi bilong en na yumi ken winim pasin nogut na d ai oltaim.

robotstxt: allowed

filter: keep


text:
Buk bilong
Baruk
Tok i go pas
Buk Baruk i gat 4-pela sotpela hap tok long en. Ol i ting, dispela man Baruk i bin raitim dispela ol hap tok em i kuskus bilong profet Jeremaia (lukim Jeremaia 32.12
na 36.4
). I luk olsem ol i bin raitim sampela hap tok long tok Hibru pastaim, na bihain ol i bin tanim long tok Grik na putim wantaim long wanpela buk.
Tingting bilong buk Baruk em long soim mining bilong ol samting i bin kamap long ol Juda long taim ol i bin i go i stap kalabus long kantri Babilon. Em i soim ol Juda long as bilong bikpela hevi i bin painim ol taim ol i stap kalabus. Na em i helpim ol long tingim ol tok promis i kam long God, long God bai i givim bel isi long Jerusalem. Long dispela pasin dispela buk i ken strongim bel bilong ol.
Baruk i raitim buk long Babilon
Sapta 1
(Sapta 1.1-14)
Tok i go pas
1
Dispela
buk em Baruk i raitim. Baruk em i pikinini bilong Neraia na tumbuna pikinini bilong Masea. Na em i bilong lain bilong Sedekaia na Hasadia na Hilkia. 2
Em
i raitim dispela buk long Babilon long namba 7 de bilong mun,*
long namba 5 yia bihain long taim ol Babilon i bagarapim na kukim taun Jerusalem. 3-4
Baruk i
ritim dispela buk long ai bilong Jehoiakin, em pikinini bilong King Jehoiakim bilong Juda. Na em i ritim tu long ai bilong olgeta manmeri i stap long Babilon klostu long wara Sut. Olgeta manmeri i kam na harim Baruk i ritim dispela buk, em ol man i gat nem na ol pikinini bilong lain bilong king na ol bikman. Yes, olgeta manmeri i gat namba na olgeta manmeri nating, olgeta ol i kam na harim.
5 Taim Baruk i ritim dispela buk, olgeta manmeri i wok long krai na ol i tambu long kaikai na ol i prea long Bikpela. 6 Na bihain wanpela wanpela i givim mani ol inap long givim 7 na ol i salim dispela mani i go long Jerusalem long hetpris Jehoiakim. Jehoiakim em i pikinini bilong Hilkia na tumbuna pikinini bilong Salum. Dispela mani i go tu long ol arapela pris na long olgeta manmeri i stap wantaim Jehoiakim long Jerusalem.
8
Long namba 10 de bilong mun Sivan,†
Baruk i kisim bek ol kap samting bilong haus bilong God, em bipo ol Babilon i bin stilim long tempel, na em i salim ol i go bek long distrik Juda. Sedekaia, pikinini bilong King Josaia bilong Juda, i bin tok na ol man i bin wokim ol dispela kap silva. 9
Ol i bin wokim ol dispela kap bihain long taim King Nebukatnesar bilong Babilon i bin kisim King Jehoiakin long Jerusalem wantaim ol ofisa bilong gavman na ol bikman na ol manmeri nating na ol arapela lain em i bin kalabusim, na em i bin salim ol i go i stap long Babilon.
Ol manmeri i salim pas i go long Jerusalem
10 Ol manmeri i raitim pas na ol i tok olsem, “Mipela i salim dispela mani bai yupela i ken baim ol animal bilong mekim ofa bilong paia i kukim olgeta, na bilong baim ol presen bilong ofa bilong rausim sin, na bilong baim paura bilong kamapim smok i gat gutpela smel, na bilong baim ol kaikai bilong mekim ofa bilong kukim wit. Yupela i mas putim ol dispela samting antap long alta na ofaim long Bikpela, em God bilong yumi. 11 Na yupela i mas prea na askim God long helpim King Nebukatnesar bilong Babilon na pikinini bilong em Belsasar, bai tupela i ken i stap longpela taim moa. 12 Olsem bai Bikpela i ken strongim mipela na stiaim wokabaut bilong mipela na lukautim mipela. Nebukatnesar na pikinini bilong em Belsasar, tupela bai i was long mipela na mipela bai givim biknem long tupela inap mipela i dai. Na tupela bai i belgut long mipela. 13 Mipela i askim yupela tu, bai yupela i prea long Bikpela na askim em long helpim mipela, long wanem, mipela i bin mekim rong long em na em i kros yet long mipela. 14 Yupela i mas ritim dispela buk mipela i salim i kam long yupela nau, na yupela i mas autim ol sin bilong yupela long tempel, long taim yupela i bung wantaim long bikpela de bilong lotu na long ol arapela de holi.”
Ol manmeri i stap kalabus na ol i prea bilong autim sin bilong ol
(Sapta 1.15—3.8)
Prea bilong autim sin
15
Dispela pas i tok moa olsem, “Yupela i mas prea olsem, ‘God em i Bikpela bilong yumi. Em i stret olgeta. Tasol nau yumi sem moa yet long ai bilong en. Yumi olgeta manmeri bilong Judia na ol manmeri bilong Jerusalem, 16
yumi ol king na ol bikman na ol pris na ol profet na ol tumbuna bilong yumi, yes, yumi olgeta i mas sem nogut tru. 17
Long wanem, yumi bin mekim rong 18
na yumi bin sakim tok bilong Bikpela. Yumi no bin harim tok bilong em, na yumi no bin bihainim ol lo bilong em. 19
Long bipo yet na i kam inap long nau yumi save les long Bikpela na yumi save givim baksait long em. Dispela pasin i bin stat long taim God, Bikpela bilong yumi, i bin kisim ol tumbuna bilong yumi long Isip na bringim ol i kam. 20
Yes,
bipo tru God i bin kisim ol tumbuna bilong yumi long kantri Isip na bringim ol i kam na em i givim long yumi wanpela kantri ol gutpela kaikai na susu na hani i pulap long en. Long dispela taim Bikpela bilong yumi i bin mekim strongpela tok long maus bilong Moses, wokman bilong em, long em bai i bagarapim yumi sapos yumi no stap tru aninit long en. Na nau yumi karim yet ol dispela hevi i kamap long dispela kros bilong Bikpela. 21
God, Bikpela bilong yumi, i bin salim ol profet i kam bilong autim tok bilong em long yumi, tasol yumi bin bikhet na yumi sakim tok. Yumi wan wan i bihainim laik bilong yumi yet na i wokabaut long rot nogut. Na yumi bin lotu long ol giaman god na yumi bin mekim ol pasin nogut long ai bilong God, Bikpela bilong yumi.


text:
6
Jisas bin fidim 5,000 men
Methyu 14:13-21; Mak 6:30-44; Luk 9:10-17
1-4 Wal Jisas en im wekinmen olabat bin gowei brom Jerusalem, en deibin go langa Gelali.
Bambai na wen imbin gulijap taim blanga ola Juwish pipul blanga abum det serramoni gulum Pasoba, Jisas en im wekinmen olabat bin gowin langa bout blanga krosim det bigwan woda weya sambala pipul gulum Leik Gelali en sambala pipul gulum Leik Taibiriyas, en wen deibin kamat najasaid, deibin gowap en jidan langa wan hil.
Wal bigmob pipul bin oldei bulurrumbat Jisas, dumaji deibin oldei luk ola klebabala ting weya imbin dumbat wen imbin oldei meigimbat sikbala pipul gudbala, 5-6 en wen Jisas en im wekinmen olabat bin jidan langa det hil, Jisas bin lukbek, en imbin luk det bigmob pipul kaminap langa im en im wekinmen olabat.
Wal Jisas bin sabi wanim im garra dum blanga detlot pipul, en imbin askim Filip, “Weya wi garra baiyim daga blanga gibit ol dislot pipul?” Lagijat na Jisas bin tok langa Filip blanga testimbat im.
7 Wal Filip bin tok, “If melabat baiyim naf daga blanga gibit lilbit langa dislot pipul iya, wal melabat garra weistimbat wan yiya weijis.”
8-9 Wal det najawan wekinmen blanga Jisas neim Endru det braja blanga Saiman Pida bin tok, “Wan yangboi iya im garram dubala lilwan fish en faibala lilwan damba weya deibin meigim garram det sid daga gulum bali. Bat im nomo naf blanga fidim ol dislot pipul iya.”
10 Wal loda grinwan gras bin deya ebriweya, en Jisas bin dalim im wekinmen olabat, “Yumob meigim detlot pipul jidan.”
Wal ol detlot pipul bin jidan deya, en det namba blanga ola men bin gulijap 5,000.
11 Afta na Jisas bin gajim det faibala damba, en imbin gibit theingks langa God, en afta im wekinmen olabat bin gibitatbat det daga langa ol detlot pipul hubin jidanbat deya. En imbin dum seimwei garram det dubala lilwan fish du, en afta im wekinmen olabat bin gibitatbat detlot fish, en ol detlot pipul bin dagat raidap deibin ol sedisfaid.
12 Wal afta na wen deibin ol bulap binji, Jisas bin dalim im wekinmen olabat, “Yumob gajim ol detlot leftobawan daga en fish, dumaji wi nomo wandi weistim.” 13 En detlot wekinmen bin bilimap twelbala baskit garram detlot leftobawan daga weya nobodi bin dagat.
14 Wal wen detlot pipul bin luk det speshalwan klebabala ting weya Jisas bin dum, deibin tok, “Trubala dijan na det speshalwan mesinja weya God bin tok im garra jandim langa dijan kantri.”
15 Wal Jisas bin gowei langa det hil kantri miselp na, dumaji imbin sabi detlot pipul bin wandi fosim im blanga jidan king blanga olabat streidawei.
Jisas bin wok ontop langa woda
Methyu 14:22-33; Mak 6:45-52
16 Wal wen imbin gulijap sangodan, detlot wekinmen blanga Jisas bin godan langa det woda, 17 en deibin gowin langa det bout blanga krosim najasaid langa det taun gulum Kapeniyam.
Wal wen imbin dakbala, Jisas nomo bin deya garram detlot wekinmen blanga im, 18 en strongbala win bin gidap, en imbin meigim det woda go rafwan, 19 en detlot wekinmen bin adwek pedulumbat det bout, en wen deibin go lilbit longwei gulijap 6 kilomita, deibin luk Jisas wokwok ontop langa woda kaminap langa olabatwei.
Wal wen deibin luk Jisas wokwok ontop langa det woda, deibin brabli bradin. 20 Bat Jisas bin dalim olabat, “Wotfo yumob bradin? Mi dijan iya.”
21 Wal wen Jisas bin tok lagijat langa olabat, deibin gudbinji blanga im blanga gowin langa det bout. En wen imbin gowin langa det bout, streidawei det bout bin gajimap det pleis weya deibin wandi go.
22-24 Wal ol detlot pipul hubin deya langa det hil weya Jisas bin gibit theingks en fidim olabat bin kemp deya gin langa det pleis, en det neksdei deibin jinggabat oni wanbala bout bin deya, en Jisas nomo bin gowin langa det bout garram im wekinmen olabat. Detlot wekinmen bin gowei miselp.
Wal najalot pipul bin kaman garram sambala bout brom det taun gulum Taibiriyas, en detlot pipul weya Jisas bin fidim olabat bin gowin langa detlot bout, dumaji deibin sabi Jisas en im wekinmen olabat nomo bin deya langa det pleis weya Jisas bin fidim olabat, en deibin go langa det taun gulum Kapeniyam blanga lukabat im.
Jisas en det daga weya gibit laif
25 Wal wen detlot pipul bin kamat langa det taun, deibin faindim Jisas deya langa det Juwish Miting Pleis, en deibin askim im, “Titja, wotaim yubin kaman iya?”
26 Wal Jisas bin tok, “Wotfo yumob lukabat mi? Yumob nomo sabi brabliwei det klebabala ting weya aibin dum. Trubala ai dalim yumob. Yumob lukabat mi dumaji yumob bin dagadagat det daga en meigim miselp bulap binji. 27 Bat ai dalim yumob. Yumob nomo wandi adwek blanga detkain daga weya oldei go nogud. Yumob garra adwek blanga detkain daga weya meigim yu jidan laibala olagijawan. Nobodi kaan gibit yumob detkain daga. Oni mi na, dumaji mi na det Speshalwan Men, en main Dedi God bin shoum yumob mi na garra gibit yumob det daga weya garra meigim yumob jidan garram det olagijawan laif.” Lagijat na Jisas bin tok langa detlot pipul.
28 Wal detlot pipul bin askim im, “Wanim wek God wandim melabat blanga dum?”
29 Wal Jisas bin tok, “Dijan na det wek weya God wandim yumob blanga dum. Im wandim yumob garra bilib langa mi, dumaji im na bin jandim mi.”
30-31 Wal detlot pipul bin tok, “Wal wanim speshalwan klebabala ting yu garra dum blanga shoum melabat en meigim melabat bilib det wed weya yu tok im trubala? Longtaim melabat grengrenfatha olabat bin dagadagat det speshalwan daga gulum mena deya langa det deset kantri jis laik weya im tok langa oltestaman. Im tok, ‘Imbin gibit olabat daga brom hebin blanga dagat.’ Wal wanim yu garra dum?” Lagijat na detlot pipul bin askim Jisas.✡ Eksa 16:4,15; Saam 78:24
32 Wal Jisas bin tok, “Trubala ai dalim yumob. Mosis nomo bin gibit det daga langa yumob grengrenfatha olabat. Main Dedi bin gibit olabat det daga. En im na gibit yumob det brabliwan daga brom hebin. 33 En det daga na weya God bin jandim brom hebin garra gibit ola pipul det olagijawan laif.”
34 Wal detlot pipul bin tok, “Bos, yu garra gibitbat melabat det daga olataim.”
35 Wal Jisas bin tok, “Mi na det daga weya meigim pipul jidan laibala olagijawan. En wen enibodi kaman langa mi en bilib langa mi, wal im kaan jidan hanggribala en thestibala enimo. 36 Bat ai dalim yumob. Nomeda yumob bin luk mi, bat stil yumob kaan bilib langa mi. En nomeda aibin dalim yumob lagijat bifo, bat stil yumob kaan bilib langa mi. 37 Bat ol detlot pipul weya main Dedi bin gibit langa mi garra kaman langa mi, 38 en ai kaan andimwei enibodi hu kaman langa mi, dumaji ai nomo bin kamdan brom hebin blanga dum wanim mi wandi dum. Aibin kaman blanga dum wanim main Dedi hubin jandim mi wandim mi blanga dum, 39 en im wandim mi nomo blanga lujim enibodi weya imbin gibit langa mi. Im wandim mi garra meigim olabat gidap laibala olagijawan langa det laswan dei weya im garra jadjim ebribodi. 40 Im wandim ebribodi hu sabi mi en bilib langa mi blanga abum det olagijawan laif, en ai garra meigim olabat gidap laibala olagijawan langa det laswan dei.” Lagijat na Jisas bin tok langa detlot pipul.
41 Wal wen detlot pipul bin irrim Jisas tok im det daga weya bin kamdan brom hebin, deibin ol stat tokabat blanga im na, 42 en deibin tok miselp, “Im det san blanga Josef neim Jisas, indit? Wi sabi im dedi en mami. Wal im kaan tok imbin kamdan brom hebin.”
43 Wal Jisas bin sabi wanim olabat bin toktok, en imbin dalim olabat, “Yumob nomo wandi toktokbat lagijat, dumaji main Dedi bin jandim mi, 44 en nobodi kaan kaman langa mi. Oni detlot pipul weya main Dedi oldei bringimap olabat gulijap langa mi gin kaman langa mi. En ai garra meigim detlot pipul na gidap laibala olagijawan langa det laswan dei.
45 “Wal yumob jinggabat det wed weya detlot speshalwan mesinja blanga God bin raidimdan langa oltestaman. Det wed im tok, ‘God imselp garra lenimbat ola pipul.’ En ol detlot pipul hu lisin langa main Dedi en gajimap det wed blanga im garra kaman langa mi,✡ Aisai 54:13 46 dumaji nobodi bin luk main Dedi God, oni mi na, dumaji aibin kaman brom im, en aibin oldei luk im.
47 “Trubala ai dalim yumob. Ol detlot pipul hu bilib langa mi garram det olagijawan laif. 48 Mi na det daga weya gibit laif. 49 Nomeda yumob grengrenfatha olabat bin dagat det speshalwan daga deya langa det deset kantri, bat stil deibin ol dai. 50 Bat wen enibodi dagat det brabliwan daga weya bin kamdan brom hebin, im garra jidan laibala olagijawan.
51 “Wal mi na det brabliwan daga weya bin kamdan brom hebin blanga gibit laif, en wen enibodi dagat det daga, im garra jidan laibala olagijawan.
“Wal ai garra gibit det bodipat blanga main bodi blanga meigim ola pipul jidan laibala olagijawan, dumaji main bodipat im na det daga.”
52 Wal wen Jisas bin tok lagijat, detlot pipul bin stat agamin gija, “Hau im garra gibit wi det bodipat blanga im bodi blanga dagat?”
53 Wal Jisas bin dalim olabat, “Trubala ai dalim yumob. Mi na det Speshalwan Men, en if enibodi nomo dagat det bodipat blanga main bodi en dringgim main blad, wal im kaan abum det brabliwan laif. 54 Bat detlot pipul hu dagat main bodipat en dringgim main blad, olabat garram det olagijawan laif, 55 en ai garra meigim olabat gidap laibala olagijawan langa det laswan dei, dumaji main bodipat na det brabliwan daga, en main blad na det brabliwan dringk, 56 en wen enibodi dagat main bodipat en dringgim main blad, im jidan langa mi en mi jidan langa im.
57 “Yumob sabi na? Main Dedi hubin jandim mi garram det pawa blanga gibit laif. En mi jidan laibala dumaji main Dedi jidan laibala. En im seimwei du langa detlot pipul hu dagat main bodipat. Olabat jidan laibala dumaji mi jidan laibala.
58 “Wal dijan na det brabliwan daga weya bin kamdan brom hebin. Im nomo wulijim det daga weya yumob grengrenfatha olabat bin dagat langa det deset kantri. Nomeda deibin oldei dagat det daga, bat stil deibin oldei dai. Bat wen enibodi dagat dijan brabliwan daga, im garra jidan laibala olagijawan.”
59 Lagijat na Jisas bin dalimbat detlot pipul wen imbin lenimbat olabat deya langa det Juwish Miting Pleis langa det taun gulum Kapeniyam.
60 Wal wen ol detlot pipul hubin oldei bulurrumbat Jisas bin irrim im tok det wed lagijat, sambala pipul bin tok, “Dijan wed weya imbin tok im brabli adwan, en nobodi kaan gajimap wanim im toktok.”
61 Wal nobodi bin dalim Jisas detlot pipul bin toktokbat blanga det wed. Bat imbin sabi, en imbin dalim olabat, “Maitbi det wed weya aibin tok garra meigim yumob wandi gowei brom mi. 62 Bat mi na det Speshalwan Men. En if det wed weya aibin tok garra meigim yumob wandi gowei brom mi, wal wanim yumob garra dum wen yumob luk mi gobek langa top weya aibin jidan basdam?
63 “Yumob irrim mi na. Nomo enijing kaan gibit yumob laif. Oni det Holi Spirit gin gibit yumob laif. En wen aibin dalim yumob blanga dagat det bodipat blanga main bodi, ai nomo bin tok blanga dagadagat daga. Aibin tok blanga duwit langa detlot wed weya aibin dalimbat yumob, dumaji wen yumob bilib langa detlot wed main, det Holi Spirit im gibit yumob laif. 64 Bat stil sambala pipul brom yumob kaan bilib langa mi.” Lagijat na Jisas bin tok langa detlot pipul, dumaji brom longtaim imbin sabi ol detlot pipul hu kaan bilib langa im, en imbin sabi du wanbala men deya garra hendimoba im langa detlot pipul hu garra kilim im ded bambai.
65 Wal Jisas bin kipgon tok langa detlot pipul, “Trubala ai dalim yumob. Sambala pipul brom yumob kaan bilib langa mi. En blanga tharran na aibin dalim yumob nobodi kaan kaman langa mi. Oni detlot pipul weya main Dedi bin gibit olabat det pawa garra kaman langa mi.”
66 Wal wen Jisas bin tok lagijat, loda pipul hubin oldei bulurrum im bin gowei brom im, en dei nomo bin bulurrum im na.
67 Wal Jisas bin askim detlot twelbala wekinmen blanga im na, “Wotabat yumob? Yumob wandi gowei du?”
68 Wal Saiman Pida bin dalim im, “Bos, langa hu melabat garra go? Oni yu na garram detlot wed weya gibit melabat det olagijawan laif. 69 En melabat bilib langa yu, en melabat sabi yu na det Holiwan hubin kaman brom God.”✡ Meth 16:16; Mak 8:29; Luk 9:20
70 Wal Jisas bin dalim detlot wekinmen blanga im, “Mi na bin pikimat yumob twelbala. Bat wanbala deya langa yumob im bulurrum det boswan dibuldibul.”
71 Wal wen Jisas bin tok lagijat, imbin tok blanga Judas det san blanga Saiman Askeriyat, dumaji nomeda Judas bin brom det twelbala wekinmen blanga Jisas, bat stil im garra hendimoba Jisas langa detlot pipul hu garra kilim im ded bambai.


text:
Flag blong Vanuatu i flai long Vet Tagde aelan
Nasonal Flag blong Vanuatu i flae blong festaem long wan smol rimot aelan blong Torba Province, Vet Tagde.
Minister blong Finance mo Economic Management, Johnny Konapo i talem se Vanuatu bae i stap selebretem 40 yia Independence blong hem long yia ia, mo hemi taem nao, ol pipol i sitdaon mo lukluk i ko bak long taem blong ol struggle blong Independence.
Hemi talem se,” Taem Vanuatu i glad blong selebratem 40 yia, ol pipol i mas tinkbaot ol smol aelan olsem hemia blong i kam impoten long taem blong storian mo wokbaot long baondri blong kaontri.”
“Wan long ol samting ia nao hemi baondri o eria blong exercisem administrative pawa blong Vanuatu long hem blong soem se hemi wan soverent nesen,” Minister Koanapo i talem.
“Wan simpol exampol hemi wan jif, everi jif oli kat ol baondri blong olketa blong oli exercisem pawa blong olketa, blong yumi afta 40 yia yumi manej blong finalisem baondri blong yumi long Not we tedei umi kam bak blong soem long wol se yes hemia mak blong yumi mo yumi bin save achivim wokbaot ia nomo from yumi long Not kasem South yumi save wok tugeta.”
Minister Koanapo i talem se i kat plante samting we Vanuatu i kasem, be ol pipol i no mas fogetem se Independence hemi save minim plante samting.
Hemi talem se long 2016, Vanuatu i saenem wan treaty blong klosem baondri wei kaontri i save selebratem afta 40 yia blong Independence, hemi soem se afta 40 yia yumi jes kam blong joinem haf pat blong Vanuatu, mbe nara haf bae olsem wanem, bae tekem nara 40 yia bakeken?
“Mi askem everi wan blong mas wok tuketa blong makem ol baondri blong Vanuatu we i stap yet,” Minister Koanapo i talem.
“Hemi wan wei blong kam tugeta blong putum wan vois blong klosem nara haf blong kaontri blong Vanuatu we i stap long Saot.
“Taem tete tu hemi wan historical momen from hemi fes taem wei wan state Minister i kam long aelan ia Vet Tagde, we nokat man i liv long hem.”
Mo wan sitisen blong Torba provins we hemi wan Police Officer nem i bin pulum fes flag long aelan ia.
Long en blong seremoni, Minister Koanapo i planem wan coconut blong soem se Kavman i bin kasem aelan ia mo naoia Vet Tagde i pat blong Vanuatu.
Historical trip ia hemi olsem wan reflection blong flag raising long Hunter aelan long 1983, taem leit Prime Minister Father Walter Lini, i bin sendem ol man blong hem blong ko daon long Hunter aelan long Euphrosyne II, mo putum wan plak mo putum flag long hem blong soem long Wol se tufala aelan long saot hemi blong Vanuatu.


text:
Tunde
Tunde i nambatu de bilong wik.
Long sampela kantri (olsem Amerika na Inglan), wik i stat long Sande, na Tunde i nambatri de bilong wik.
Nem Tunde i kam long Tok Inglis Tuesday. Bipo bipo tru, dispela i min Tew’s Day, o de bilong masalai, o got, ol i kolim Tiu o Tir. Em i masalai bilong fait ol i lotuim long dispela taim.
Tasol ating taim Tok Pisin i kirap, manmeri i save toktok long Tok Pisin ol i tingting dispela i min Two Day, o nambatu de. Na tu, sampela man o meri it tok de olsem nde. Olrait Tuesday i kamap Tunde. Nau nambatri de em i kamap trinde, na nambafo de em i kamap fonde.


text:
Panama
Panama emi wanpela kantri bilong Sentrel Amerika. Klaimat bilong Panama tropical, tasol i gat moa ren long hap bilon Atlantic olsem long hap bilong Pacific. Kapitol siti i stap long hap bilong Pacific, wet sison i kamap long mun June-September nambaut. Siti i gat liklik nesenel park, nem bilong em Parque Natural Metropolitano. Panama i gat bigpela biodaivesiti, i gat plenti kain diwai na pisin na binatang, na tupela kain slip kapul.
Bifo Panama emi wanpela hap bilong kantri Kolambia, tasol ol American i halivim ol kisim indipendens long yia 1904. Bihain indipendens ol i bin katim traipela sotkat bilong ol bot, nem bilong em Panama Canal. Nau ol bot ikam long solwara Atlantic nap go long Canal long solwara Pacific, na ol i sevim bigpela taim.
Ol American i atakim Panama long yia 1989 na rausim dikteta Manuel Noriega na tromwe em long kalabus. Nau i gat demokrasi, presiden i stap faivpela yia tasol na em i no nap sev tupela taim stret (em mas wet wanpela taim bifo em nap run gen long ilekshan).
.


text:
Namba 2 pas Pol i raitim long
Ol Tesalonaika
Tok i go pas
I luk olsem ol manmeri bilong sios i stap long taun Tesalonaika i bin tingting planti long wanem samting tru bai i kamap long taim Krais i kam bek gen. Sampela i bin tok olsem De bilong Bikpela i kamap pinis. Olsem na Pol wantaim Sailas na Timoti i raitim dispela pas bilong stretim tingting bilong ol.
Pol i tok olsem dispela de i no kamap yet. Pastaim ol manmeri bai i bikhet tru na olkain pasin nogut bai i kamap strong moa yet. Na wanpela man bilong sakim lo bai i kamap, na em bai i birua tru long Krais.
Pol i tokim ol manmeri long i stap strong long bilip na karim ol hevi. Em i laik bai ol i mas wok strong long lukautim ol yet, olsem em yet na ol wanwok bilong en i save mekim. Ol i no ken les long mekim wok, na ol i no ken les long helpim ol arapela.
De bilong Bikpela bai i kamap bihain
Sapta 1
(Sapta 1-2)
1
Mipela
Pol na Sailas na Timoti, mipela i raitim dispela pas i go long yupela ol manmeri bilong sios i stap long taun Tesalonaika, yupela ol manmeri i pas wantaim God, Papa bilong yumi, na wantaim Bikpela Jisas Krais.
2
God,
Papa bilong yumi, wantaim Bikpela Jisas Krais i ken marimari long yupela na mekim yupela i stap bel isi.
Ol Tesalonaika i save sanap strong long taim bilong hevi
3
Ol
brata, olgeta taim mipela i save tingting long yupela na tenkyu long God. I gutpela tru long mipela i mas mekim olsem, long wanem, bilip bilong yupela i kamap strong tru, na yupela olgeta wan wan i save givim bel bilong yupela long ol arapela, na dispela pasin i kamap moa yet. 4
Long
dispela as tasol, taim mipela i go nabaut long ol sios bilong God, mipela i save litimapim nem bilong yupela. Mipela i save tokim ol long olgeta pasin nogut ol birua i mekim long yupela, na long olgeta hevi i bin kamap long yupela. Na mipela i save tok olsem, “Ol Tesalonaika i save sanap strong na holimpas bilip bilong ol na karim olgeta dispela hevi na pen.”
God i save skelim yumi long stretpela pasin
5
Long
ol dispela samting i kamap long yupela, God i soim yumi olsem, em i mekim stretpela pasin tasol na em i skelim pasin bilong yumi. Yupela i karim pen, long wanem, yupela i laik kirapim kingdom bilong God, na God bai i mekim yupela inap tru long i stap insait long kingdom bilong em. 6
God
bai i mekim stretpela pasin olsem. Em bai i bekim hevi long ol man i save givim hevi long yupela. 7
Na
em bai i pinisim dispela hevi nau yupela i karim, na givim malolo long yupela na long mipela wantaim. God bai i mekim olsem long taim Bikpela Jisas wantaim olgeta strongpela ensel bilong en i lusim heven na i kamap ples klia. Em bai i kam long bikpela paia tru 8
na
em bai i mekim save long ol man i no laik save long God na i no bihainim gutnius bilong Jisas, Bikpela bilong yumi. 9
Ol
dispela man bai i kisim pe nogut olsem. Ol bai i stap longwe long Bikpela na long lait bilong bikpela strong bilong em, na ol bai i bagarap i stap oltaim oltaim. 10
Long
dispela De God i makim, Bikpela bai i kam na mekim save long ol, tasol olgeta manmeri bilong God, em olgeta manmeri i bin bilip long em, ol bai i litimapim nem bilong em na amamas tru long em. Na yupela tu bai i amamas wantaim ol, long wanem, yupela i bin bilip tru long tok bilong God mipela i bin autim namel long yupela.
Ol i prea long God i ken strongim ol Tesalonaika
11
Mipela
i ting long ol dispela samting i laik kamap, na olgeta taim mipela i save prea long God bilong yumi na askim em long helpim yupela. Mipela i laik bai em i ken mekim yupela inap tru long mekim ol pasin em i bin singautim yupela long mekim. Mipela i save prea long em i ken givim strong long yupela, na yupela i ken mekim olgeta gutpela pasin yupela i laik mekim na bilip bilong yupela i kirapim yupela long mekim. 12
Na
long dispela pasin yupela i ken litimapim nem bilong Bikpela bilong yumi Jisas, na em i ken litimapim nem bilong yupela tu. God bilong yumi na Bikpela Jisas Krais i ken marimari long yupela na mekim ol dispela samting i kamap long yupela.


text:
Gutnius
Mak i raitim
Tok i go pas
Namba wan tok bilong buk Mak i tok olsem, “Dispela em i gutnius bilong Jisas Krais, Pikinini Bilong God.” Na long dispela buk yumi lukim Jisas em i man i gat strong na namba bilong mekim olkain wok. Yumi lukim strong na namba bilong en long taim em i skulim ol manmeri na long taim em i rausim ol spirit nogut na long taim em i lusim sin bilong ol manmeri. Jisas i kolim em yet olsem, “Pikinini Bilong Man”, na em i tok olsem em i kam bilong givim laip bilong em yet bilong baim bek planti manmeri (10.45).
Mak i stori planti long wok bilong Jisas, tasol em i no stori planti long ol toktok Jisas i bin mekim bilong skulim ol manmeri. Pastaim Mak i stori long wok bilong Jon bilong Baptais na long Jisas i kisim baptais na Satan i traim em. Bihain yumi lukim Jisas i marimari long ol man i karim ol kain kain hevi, na em i skulim ol. Pastaim ol disaipel i no klia tumas long as bilong ol samting Jisas i mekim, tasol isi isi ol i kisim save long em.
Yumi lukim tu ol man i kamap birua bilong Jisas na ol i givim planti hevi long em. Na long las hap bilong Gutnius em i raitim, Mak i stori long Jisas i dai na i kirap bek.
Jisas i kam bilong tokim ol manmeri long kingdom bilong God
Sapta 1
(Sapta 1.1—3.6)
Jon Bilong Baptais i autim tok
(Matyu 3.1-12 na Luk 3.1-9 na 3.15-17 na Jon 1.19-28)
1
Dispela em i gutnius*
bilong Jisas Krais, Pikinini Bilong God.
2
Dispela
gutnius em i kamap pastaim olsem profet Aisaia i bin raitim, “Harim. Bai mi salim wanpela man bilong autim tok bilong mi, na em i go paslain long yu. Na em bai i redim rot bilong yu. 3
Long
ples i no gat man, maus bilong wanpela man i singaut olsem, ‘Redim rot bilong Bikpela. Stretim ol rot bilong en.’ ”
4
Jon,
dispela man bilong givim baptais, em i kamap long ples i no gat man, na em i autim tok long ol manmeri i mas tanim bel na kisim baptais, na bai God i lusim sin bilong ol. 5
Na olgeta Judia na olgeta manmeri bilong Jerusalem ol i go long Jon. Na ol i autim sin bilong ol, na Jon i baptaisim ol long wara Jordan.
6
Jon
i save putim klos ol i wokim long gras bilong kamel, na em i save pasim let long bel bilong en. Na em i save kaikai ol grasopa wantaim hani bilong bus.† 7
Em
i autim tok olsem, “Wanpela man i kam bihain long mi, na strong bilong en i winim strong bilong mi. Mi no gutpela man inap long mi brukim skru na lusim string i pasim su bilong em. 8
Mi
save baptaisim yupela long wara. Tasol em bai i baptaisim yupela long Holi Spirit.”
Jon i baptaisim Jisas
(Matyu 3.13-17 na Luk 3.21-22)
9
Long dispela taim Jisas i lusim taun Nasaret long distrik Galili na i kam. Na Jon i baptaisim em long wara Jordan. 10
Na Jisas i lusim wara na i kam antap, na wantu em i lukim heven i op, na Holi Spirit i kam daun long em olsem wanpela bilong ol dispela pisin ol i kolim balus. 11
Na
long heven wanpela maus i singaut olsem, “Yu Pikinini bilong mi. Mi laikim yu tumas. Bel bilong mi em i amamas long yu.”
Satan i traim Jisas
(Matyu 4.1-11 na Luk 4.1-13)
12
Na long dispela taim stret Holi Spirit i salim Jisas i go long ples i no gat man. 13
Na
Jisas i stap long ples i no gat man inap long 40 de, na Satan i traim em. Em i stap wantaim ol wel abus. Na ol ensel i helpim em.
Jisas i statim wok long Galili
(Matyu 4.12-17 na Luk 4.14-15)
14
Taim
ol i kalabusim Jon pinis, Jisas i kam kamap long distrik Galili na i wok long autim gutnius bilong God. 15
Em
i tok olsem, “Taim God i makim em i kamap pinis, na Kingdom bilong God em i kam klostu pinis. Yupela i mas tanim bel na bilip long gutnius.”
Jisas i singautim 4-pela man
na ol i bihainim em
(Matyu 4.18-22 na Luk 5.1-11)
16
Jisas i wokabaut arere long raunwara Galili, na em i lukim Saimon wantaim brata bilong en Andru. Tupela i wok long tromoi umben long raunwara. Tupela i save wok bisnis long kisim pis. 17
Na
Jisas i tokim tupela olsem, “Yutupela kam bihainim mi, na bai mi lainim yutupela long pasin bilong kisim ol manmeri.” 18
Na
kwiktaim tupela i lusim umben na i go bihainim em.
19 Jisas i wokabaut i go moa liklik, na em i lukim Jems, pikinini bilong Sebedi, wantaim brata bilong en Jon. Ol umben bilong tupela i bruk na tupela i stap long bot na i wok long stretim umben. 20 Na em i singautim tupela, na tupela i lusim papa Sebedi i stap long bot wantaim ol wokman, na tupela i go bihainim Jisas.
Jisas i rausim spirit nogut
long wanpela man
(Luk 4.31-37)
21
Jisas
wantaim ol arapela man ol i go long taun Kaperneam. Na long taim de Sabat i kamap em i go insait long haus lotu na em i autim tok long ol manmeri. 22
Ol
i harim tok bilong em, na ol i kirap nogut tru, long wanem, em i no skulim ol olsem ol saveman bilong lo i save mekim. Nogat. Em i skulim ol olsem man i gat namba.
23
Long dispela taim wanpela man i stap long haus lotu bilong ol, na wanpela spirit nogut i stap long em. Orait dispela man i singaut olsem, 24
“Jisas
bilong Nasaret, yu kam bilong mekim wanem long mipela? Ating yu kam bilong bagarapim mipela? Mi save long yu. Yu dispela gutpela stretpela man i kam long God yet.” 25
Tasol Jisas i krosim dispela spirit nogut na i tokim em olsem, “Yu pasim maus na yu lusim dispela man.” 26
Na
spirit nogut i sakim dispela man, na i singaut bikmaus tru, na i lusim dispela man. 27
Na olgeta manmeri i kirap nogut, na ol i toktok namel long ol yet olsem, “Wanem samting i kamap nau? Dispela man i autim wanpela nupela tok, na em i autim tok olsem man i gat namba. Na taim em i givim tok long ol spirit nogut, ol i save harim tok bilong en.” 28
Na
kwiktaim stori bilong ol samting Jisas i mekim i raun long olgeta hap bilong Galili.
Jisas i mekim orait
mama bilong meri bilong Pita
(Matyu 8.14-15 na Luk 4.38-39)
29 Jisas wantaim ol arapela man i lusim haus lotu na i go ausait, na ol i go stret long haus bilong Saimon tupela Andru. Na Jems na Jon i go wantaim. 30 Mama bilong meri bilong Saimon i slip i stap long bet, long wanem, em i gat sik na skin bilong en i hat. Na kwiktaim ol i tokim Jisas long em i sik. 31 Na Jisas i go long em, na i holim han bilong en na i kirapim em. Na sik i lusim dispela meri, na em i redim kaikai bilong ol.
Jisas i mekim orait planti manmeri
(Matyu 8.16-17 na Luk 4.40-41)
32
Long taim san i go daun long apinun, na ol i bringim ol sikman i kam long Jisas. Na ol i bringim tu ol manmeri i gat spirit nogut i stap long ol. 33
Olgeta manmeri bilong dispela taun ol i kam bung i stap klostu long dua bilong haus. 34
Orait
Jisas i mekim orait planti manmeri i gat kain kain sik. Na em i rausim planti spirit nogut. Ol spirit nogut ol i save long em, olsem na em i tambuim ol long ol i no ken toktok.‡
Jisas i raun long Galili
(Luk 4.42-44)
35
Long
moningtaim tru Jisas i kirap na i go ausait na em i go long wanpela hap i no gat man, na em i prea i stap. 36
Na bihain Saimon wantaim ol wantok bilong en ol i go painim Jisas. 37
Ol i lukim em pinis na ol i tokim em olsem, “Olgeta manmeri i wok long painim yu.” 38
Na em i tokim ol olsem, “Maski, yumi go long ol arapela taun i stap klostu. Mi laik autim tok long ol tu, long wanem, em dispela wok tasol mi kam bilong mekim.” 39
Na
em i raun i go long olgeta hap bilong Galili, na em i autim tok insait long ol haus lotu bilong ol, na em i rausim ol spirit nogut.
Jisas i mekim orait
wanpela man i gat sik lepra
(Matyu 8.1-4 na Luk 5.12-16)
40
Wanpela man i gat sik lepra i kam long Jisas na i askim em strong. Dispela man i brukim skru na i tokim Jisas olsem, “Sapos yu laik, yu inap long mekim mi i kamap klin long ai bilong God.”§ 41
Na Jisas i sori tru long em, na i putim han long em, na i tokim em olsem, “Mi laik. Yu kamap klin.” 42
Orait wantu sik lepra i lusim dispela man, na em i kamap klin. 43
Na Jisas i salim em i go hariap, na i tok strong long em 44
olsem,
“Lukaut gut. Yu no ken tokim wanpela man long dispela samting i bin kamap long yu. Nogat. Yu go soim skin bilong yu long pris, na mekim ofa bilong soim olsem skin bilong yu i kamap klin pinis, olsem Moses i bin tok. Na bai ol man i ken save, sik bilong yu i pinis.” 45
Tasol dispela man i go, na em i tokim ol manmeri long olgeta dispela samting i bin kamap long em. Em i autim dispela stori long olgeta hap. Olsem na Jisas i no inap i go moa insait long wanpela taun long ai bilong ol manmeri. Nogat. Em i stap ausait tasol, long ol hap i no gat man. Na ol manmeri bilong olgeta hap ol i kam long em.


text:
Efesus 2:19-22.
Long olgeta 4-kona bilong dispela graun i gat planti manmeri i bisi long mekim misin pasin. Taim mi tok misin pasin, orait mi makim pasin bilong manmeri i no bilipim na trastim God long kisim bek ol long feitful wok bilong Jisas na ol i bisi long strongim na sapotim ol misin samting bilong ol tasol. Em olsem na ol i kempen long misin bilong ol bilong kisim ol manmeri i kam pas long misin. Sampela bilong ol i bisi long wipim ol manmeri long bihainim ol samting bilong misin. Na sampela bilong ol i apim misin bilong ol yet na daunim ol narapela misin, na ol i tok, “Mipela trupela misin na God i stap wantaim mipela, na ol narapela misin nogat.” Ating yumi bilong P.N.G. yumi save long ol dispela kain pasin mi kolim misin pasin.
Tasol, yumi lukim na skelim Efesus 2:11-22. God yet Em i bisi long mekim wanem wok? God i stap wantaim husat?
God Em i bisi long kamapim wanpela nupela komyuniti i stap aninit long Em na i lavim na i bihainim Em. Em olsem na God Em i wok long kisim ol wanwan manmeri i kam long Em yet – feitful wok bilong Jisas long diwai kros i bringim ol i kam long God. God Em i bisi long kisim ol wanwan manmeri bilong ol wanwan hauslain bilong dispela graun na Em i wok long kamapim wanpela nupela hauslain. Na ol manmeri bilong dispela nupela hauslain ol i stap aninit tru long wanpela nupela hetman God yet i makim, na dispela hetman Em i Jisas Krais. God Em i bisi long ol dispela samting – God Em i bisi long ol samting bilong sios femili bilong Em.
Em olsem na, wokman bilong God em i mas bisi long wok God i save bisi long mekim. Em i mas kisim tingting bilong God na em i mas bisi long samting God i bisi long en. Manmeri i holim nem “wokman bilong God” na em i no bisi long wok God i bisi long en, orait em i no gutpela wokman bilong God. God Em i bisi long ol samting bilong sios femili bilong Em, orait wokman bilong God em i mas bisi long dispela wok bilong God tu.
Na sios femili bilong God i olsem wanem? Long Efesus 2:19-22 aposel Pol i yusim tok piksa toktok bilong helpim yumi klia long ol samting bilong sios femili God i kamapim na i stap wantaim. Pol i tok olsem (lukim lain 20), “Hauslain bilong God i olsem wanpela haus.”
Na Pol i yusim dispela tok piksa toktok bilong tokaut long 3-pela samting….
1. “As ston” bilong sios femili bilong God em i ol aposel na ol profet.
Lukim lain 20.
Yu save long taim bipo, long taim bilong aposel Pol, ol i save wokim haus narapela kain. Ol i save wokim haus long ston. Na ston em i hevi samting stret. Olsem na, taim ol i wokim haus ol i save painim ol strongpela ston bilong strongim graun pastaim, na taim ol i putim pinis, orait ol i wokim haus antap long ol dispela strongpela ston. Ol i kolim dispela ston “as ston.”
Em olsem na, Pol i tok olsem, “as ston” bilong sios em i ol aposel na ol profet. Na taim Pol i mekim dispela tok, orait em i minim wanem samting? Em i minim olsem, strongpela samting sios i sanap long em, em i tok bilong ol aposel na ol profet. Tok ol aposel na ol profet i bin givim na yumi lukim na ritim insait long Nupela Testamen em i as ston bilong sios femili bilong God – em i as ston bilong nupela komyuniti God i save wokim na kamapim. Sios femili bilong God i sanap long tok na tisim bilong ol aposel na ol profet.
Sampela manmeri i tingim olsem Pol i minim ol profet bilong Olpela Testamen wantaim ol aposel bilong Nupela Testamen. Mi tingim olsem, Pol i minim ol profet bilong Nupela Testamen, long wanem, pastaim em i tok “ol aposel” na sekon em i tok “ol profet.” Sapos em i tok long ol profet long Olpela Testamen, orait em inap tok pastaim “ol profet” bikos ol i kamap paslain long ol aposel. Tasol em i no mekim olsem. Nogat. Em i tok ol aposel pastaim na sekon em i tok ol profet. Olsem na, long dispela as mi tingim olsem, em i minim ol aposel na ol profet bilong Nupela Testamen. (Yu ken i skelim Efesus 4:11 na 1 Korin 14:3.)
Tasol, sapos yu tingim Pol i minim ol profet bilong Olpela Testamen, em i orait tu. Long wanem, ol profet bilong Olpela Testamen i autim tok God i givim ol wankain olsem ol profet bilong Nupela Testamen. Ol profet ol i no autim tok bilong ol yet. Nogat tru. Ol i autim tok God i givim ol bilong autim. Dispela em i wok bilong ol profet.
God Em i as bilong toktok bilong olgeta trupela profet. Olsem na, ol profet bilong Olpela Testamen, planti taim i klia olsem, ol i tokaut long Jisas na long feitful wok bilong Em (lukim Aisaia 53 wantaim Luk 24:27). Em olsem tasol God i givim ol sampela toktok long ol profet bilong Olpela Testamen na dispela toktok em bilong ol Israel na bilong ol manmeri i stap long taim bilong Olpela Testamen. Long dispela as yumi mas skelim ol tok bilong Olpela Testamen long gutpela wei.
Ol profet bilong Olpela Testamen, taim ol i tokaut long ol samting bilong Jisas, orait ol i tokaut long ol samting Jisas bai mekim. Na ol profet long taim bilong Nupela Testamen ol i tokaut long ol samting Jisas i mekim pinis. Na ol aposel tu ol i bin lukim Jisas na lukim dai na kirap bek bilong Jisas na ol i tokaut long as na minim bilong ol dispela feitful wok bilong Jisas.
Orait, yumi tok pinis, as ston bilong sios bilong God em i tok na tisim bilong ol aposel na ol profet. Sios i save sanap long tok na tisim bilong ol aposel na ol profet – sios i save sanap long tok na tisim bilong Nupela Testamen.
Harim. As ston bilong sios femili bilong God em i no misin o nem misin – as ston bilong sios femili bilong God em i no ol tok na tisim bilong ol sampela misin. Nogat.
Na as ston bilong sios femili bilong God em i no tok na tisim bilong mi Glenn. Nogat. As ston bilong sios femili bilong God em i no nem misin bilong mi. Nogat.
As ston bilong nupela komyuniti bilong God em i tok bilong ol aposel na ol profet. Yumi mas harim tok bilong ol aposel na ol profet i stap long Nupela Testamen. Sios femili bilong God i mas sanap long tok na tisim bilong ol dispela man tasol. Long wanem? Krais yet i bin makim ol bilong autim tok bilong Em tasol. Ol aposel na ol profet i save autim na mekim na ripitim tok Jisas i bin givim ol. Tok bilong ol aposel em i tok bilong Jisas tasol.
Sampela manmeri i save tok olsem, “Bai mi trastim tok bilong Jisas, tasol mi no save trastim tok bilong Pol.” Yu save, dispela kain tingting i paul. Tok bilong Pol em i tok bilong Jisas tasol. Yumi mas klia olsem, tok na tisim bilong aposel Pol i wankain stret olsem tok na tisim bilong Jisas – tupela i wanpela tok tasol.
Na ol sampela manmeri i tok olsem, “Mipela sanap long tok bilong ol aposel na ol profet.” Tasol nogat. Ol i sanap long toktok bilong ol yet na bilong ol bikman bilong ol long hetkwatas bilong ol. Yumi mas skelim gut.
Yumi manmeri yumi no ken i sanapim wanpela sios long tingting na laik bilong yumi yet. Nogat. Sios i mas sanap long tok na tisim bilong ol aposel na ol profet – sios i mas sanap long tok na tisim bilong Krais tasol. Tok na tisim bilong Krais em i as ston bilong trupela sios femili bilong God.
Yumi i bilipim na trastim God long kisim bek yumi long feitful wok bilong Jisas long diwai kros, orait yumi mas sanap long tok na tisim bilong ol aposel na ol profet. Tok na tisim bilong Krais em i mas i stap nambawan tok na tisim bilong yumi.
2. Krais Jisas yet Em i “nambawan ston” bilong sios femili bilong God.
Lukim lain 20-21.
Taim ol man bilong bipo ol i wokim haus ston, taim ol i putim pinis strongpela ston long graun na ol i redi bilong sanapim haus, orait ol i save sindaunim wanpela bikpela kona ston. Na dispela bikpela kona ston i save soim ol bilda hau ol i ken i wokim haus. Ol i save yusim dispela kona ston bilong lainim olgeta ston na kamapim haus stret. Kona ston i save holim haus na olgeta ston i ken i pas gut na i stap.
Aposel Pol i tok olsem, Krais Jisas Em i nambawan ston – Krais Jisas Em i kona ston bilong haus bilong God. Em i Krais Jisas yet i save holim haus na ol wanwan ston bilong haus i pas gut na i stap. Em olsem na, Jisas yet Em i kona ston bilong sios femili bilong God na Jisas yet i save holim sios femili na ol i pas na ol i stap long strong bilong Jisas tasol – long strong bilong feitful baim bek wok bilong Em long diwai kros.
Yumi mas save, em i no strong bilong pasta o lida o bikman i save holim sios femili bilong God. Nogat tru. Em i Jisas Krais i save holim sios. Jisas Krais Em i kona ston. Jisas yet em i kona ston bilong ol nupela komyuniti bilong God – long ol nupela sios femili bilong God.
Em i feitful wok Jisas Krais i bin mekim long diwai kros i save holim ol wanwan manmeri insait long sios femili bilong God na ol i pas gut na i stap. Em i feitful wok bilong Jisas long diwai kros – em i blut bilong Jisas – i kisim yumi i kam long God na i kisim yumi i kam long nupela femili bilong Em. Na Em i dispela feitful wok bilong Krais i save holim yumi pas i go yet.
Em olsem na, yumi no ken i dropim gutnius bilong Jisas. Yu save, i gat kain kain toktok i stap na ol man i autim tok i ken i kolim dispela tok bilong ol “gutnius.” Tasol tok bilong ol i no gutnius bilong God – ol i tokaut olsem, “Yu yet yu ken i mekim naispela na gutpela pasin na kamap klin na God i ken i kisim bek yu.”
Tasol gutnius bilong Jisas i tokaut olsem, “Yu no fit long kamap klin, tasol Jisas i bin mekim wok bilong tekewe kot na tekewe pe bilong sin na Em yet i kamapim stretpela pasin bilong givim yu, na long dispela wok bilong Jisas yu ken i kamap stretpela manmeri long ai bilong God na God i kisim bek yu.”
Jisas yet Em i kona ston bilong sios femili bilong God, na sapos yumi lusim trupela gutnius bilong feitful wok bilong Jisas long diwai kros, orait i olsem yumi lusim Jisas yet (lukim Galesia 5:4). Yumi mas klia olsem, Jisas na feitful wok bilong Jisas em i kona ston bilong sios. Sapos yumi lusim dispela na bihainim narapela “gutnius”, orait sios bai pundaun tasol – ol manmeri ken i stap na mekim lotu bilong ol, tasol sios femili bilong God i no stap moa – em i pundaun pinis na i no stap moa long ai bilong God.
Jisas yet Em i kona ston bilong sios femili bilong God. Yumi mas pas long Em na pas long gutnius bilong Em. Long wanem, Jisas yet – blut bilong Jisas yet tasol i kisim yumi i kam long God. Sapos yumi lusim Jisas, orait yumi lusim rot bilong laip. Em i Jisas tasol i kisim yumi i kam na i holim yumi na yumi i stap sios femili bilong God.
3. God i save stap wantaim ol sios femili bilong Em.
Lukim lain 21-22.
Sampela manmeri i save tok olsem, “Hauslotu em i haus bilong God.” Tasol nogat. Nupela komyuniti bilong God – sios femili bilong God – em i haus bilong God. God i save stap wantaim na insait long sios femili bilong Em. Sios femili bilong God em i holi tempel bilong God – i no haus lotu – na i no tempel i stap long Jerusalem. (Yes, bipo God i pas long tempel i stap long Jerusalem, tasol nau, nogat – dispela samting i pinis na nau God i stap wantaim na insait long sios femili bilong Em tasol.)
Yu ken i kirapim wanpela bung na yu ken i kolim bung bilong yu “sios”, tasol dispela i no minim olsem God bai i stap wantaim dispela samting yu yet yu kirapim. Nogat.
God i save stap wantaim sios femili we as ston bilong sios em i tok na tisim bilong ol aposel na ol profet, na kona ston bilong ol em i Jisas na feitful wok bilong Em. Sios femili bilong God em i ol manmeri i bilipim na trastim God long kisim bek ol long feitful wok bilong Jisas tasol, na ol i pas long Jisas na bihainim Jisas. Em olsem na sios femili bilong God em i ol manmeri i sanap long tok na tisim bilong ol aposel na profet na Jisas yet i stap kona ston bilong ol. Harim. God i stap wantaim ol, i no gat kwesten mak.
Ol lain i sanap long narapela samting, orait ol i mas save olsem, God i no stap wantaim ol. Planti manmeri i tingim olsem, God i stap wantaim ol. Tasol, sapos as ston bilong ol em i misin bilong ol o em i musik samting bilong ol o em i narapela samting, orait God i no stap wantaim ol. Sapos kona ston bilong ol em i narapela “gutnius”, orait God Em i no stap wantaim ol.
Ol prens bilong mi plis harim. As ston bilong sios femili trutru bilong God em i tok na tisim bilong ol aposel na ol profet. Na kona ston bilong sios femili bilong God em i Jisas yet na feitful wok bilong Em long diwai kros. God i save stap wantaim na insait long dispela kain sios femili. Holi Spirit i save wok insait long dispela kain sios femili.
Na God i yusim husat na Em i wokim sios femili bilong Em? Em i yusim kain manmeri olsem yu na mi. Manmeri i bin tanim bel na i bilipim na trastim God long kisim bek ol long feitful wok bilong Jisas long diwai kros, em ol manmeri i bilipim na trastim Jisas, ol i wanwan ston God i yusim bilong wokim sios femili bilong Em (lukim lain 22).
Sapos yu bilipim na trastim wok bilong Jisas tasol, na yu tanim bel na yu bihainim Jisas nau, orait yu ken i save olsem yu sitisen tru wantaim ol manmeri bilong God (olsem aposel Pol na Pita na Moses na Aisaia na ol kain lain olsem) na yu wanpela bilong hauslain bilong God – yu wanpela ston God i yusim bilong wokim sios femili bilong Em.
Em olsem na, yumi sanap tasol long tok na tisim bilong ol aposel na ol profet bilong Nupela Testamen, na yumi pas olgeta long Jisas na long feitful wok bilong Em – trastim God long kisim bek yumi long feitful wok bilong Jisas tasol – na yumi amamas i stap bikos God i stap wantaim na insait long sios femili bilong Em.
Em tasol.


text:
Auckland Grammar School
Auckland Grammar School, hemi wan bigfala sekondri skul oli stap go stadi long hem long sentral Auckland long Niu Zilan. Olgeta Sir George Grey nao oli statem skul ia long yia 1868. Skul ia hemi karem roll blong mo o les 2500 studens. Long saed blong olgeta akademik, skul hemi offerem olgeta "high level qualification" olsem assesmen system wetem Cambrige Internasonal Examinason. Skul hemi save enrollem 70-80 internasonal studens stret long wan yia.
Olgeta well-known mo foma graduets long disfala skul hemi inkludim Sir Edmund Hillary (Klaemb bigfala hil) wetem Russell Crowe.